NIS u medijima | Page 6 | NIS\nKompanija NIS predstavio Izveštaj o održivom razvoju za 2012. godinu\nDnevne novine” Kurir”\nKompanija NIS predstavila je Izveštaj o održivom razvoju za 2012 god. NIS je u prošloj godini ostvario osam odsto BDP Srbije, a ukupne investicije NIS bile su 50,8 milijardi dinara, izjavila je direktor Funkcije interne revizije NIS Aleksandra Samardžić i najavila da će u naredne tri godine NIS investirati po 500 miliona evra. Uprkos teškim ekonomskim okolnostima, smanjenjem troškova i rastom udela na domaćem tržištu nafte i naftnih derivata. Mediji prenose da je kompanija NIS u 2012. ostvarila neto dobit od 49,5 milijardi dinara, što je za 22 odsto više u odnosu na prethodnu, navela je Samardžić na predstavljanju Izveštaja o održivom razvoju NIS za 2012. Mediji prenose da će kompanija NIS i u 2013. god. nastaviti u pravcu razvoja prevashodno u tehnološkom razvoju i širenju mreže. Mediji prenose da je poslovanje NIS-a u 2012. obeležio ubrzani tehnološki razvoj, a najvažniji projekat je bio završetak modernizacije Rafinerije Pančevo u koju je uloženo 550 miliona evra, što ima veliki ekološki značaj. Izveštaj o održivom razvoju NIS za 2012. verifikovala je nezavisna revizorska kuća KPMG, prenose mediji.\nNIS odabrao projekte za razvoj lokalnih zajednica\nStručni žiri u sastavu NIS-a i predstavnika lokalnih samouprava izabrao je 145 najboljih projekata u oblasti sporta, kulture, ekologije, nauke i humanitarnih delatnosti, za koje će ta kompanija izdvojiti 88 miliona dinara. Reč je o projektima odabranim na javnom konkursu u okviru NIS-ovog programa društvene odgovornosti “Saradnja radi razvoja”. Na konkurs su se prijavila udruženja građana i druge neprofitne ustanove iz deset gradova sa kojima NIS ima sporazume o saradnji: Novi Sad, Niš, Pančevo, Zrenjanin, Kikinda, Novi Bečej, Žitište, Kanjiža, Srbobran i prvi put ove godine grad Čačak. Za projekte kojima su pobedili na konkursu je u ovoj godini NIS izdvojio 88 miliona dinara. Vizija održivog razvoja NIS-a podrazumeva biznis koji je odgovoran prema lokalnim zajednicama u kojima kompanija posluje i zato se program društvene odgovornosti ’Saradnja radi razvoja’ sprovodi već petu godinu zaredom. Broj lokalnih samouprava koje učestvuju se povećava iz godine u godini kao i broj prijavljenih projekta i iznos dodeljenih sredstava.\nNIS potpisao ugovor o istraživanju nafte u Rumuniji\nNIS i mađarska kompanija Acoustic Geophysical Services potpisali su ugovor o istraživanju nafte i gasa na koncesionom bloku Tria u Rumuniji. Ukupan obim investicija u toj fazi projekta iznosiće oko 21,2 miliona evra. Zamenik direktora bloka “Istraživanje i proizvodnja” u NIS-u Mihail Danilin rekao je da je NIS-u cilj da uz pomoć kolega iz Mađarske potvrdi postojanje rezervi nafte i gasa na tom području i da u najkraćem mogućem roku počne komercijalna eksploatacija tih nalazišta. Razvoj proizvodnih projekata na teritoriji Rumunije je u skladu sa strategijom razvoja NIS-a, koja predviđa povećanje obima proizvodnje nafte na pet miliona tona godišnje do 2030. godine, prvenstveno preko projekata van Srbije, dodao je Danilin, a preneli mediji. Svi istražni radovi biće obavljeni uz korišćenje opšte priznatih tehnologija u svetskoj naftno-gasnoj praksi i u skladu sa rumunskim zakonima i normama, prenose mediji.\nKompanija NIS pustila u rad novo postrojenje u Sirakovu\nKompanija NIS pustila je u Sirakovu u rad kogeneraciono postrojenje, prvo takve vrste na Balkanu, za proizvodnju električne i toplotne energije iz gasa koje se dobija na toj sabirno – otpremnoj naftnoj stanici. Događaju je prisustvovala i ministarka energetike Zorana Mihajlović koja je tom prilikom istakla je da se primena takve moderne tehnologije, u koju je uloženo 1,2 miliona evra, prvi put koristi na Baklanu i zahvalila NIS-u što ulaže u Srbiju. Generealni direktor NIS-a Kiril Kravčenko rekao je da je to samo početak investicionog programa vrednog šest milijardi dinara u kogenerativna postorojenja i dodao da će ceo ciklus trajati do kraja 2014. godine. Kako je naveo, na NIS-ovim naftnim poljima do kraja ove godine biće postavljeno osam takvih postrojenja, a ukupno 14 do kraja 2014. godine. Kravčenko je objasnio da je suština rada te moderne tehnologije povećanje iskorišćenja gasa koji se manjim količinama dobija uz proizvodnju nafte na naftnim poljima u Srbiji, a to će značajno doprineti zaštiti životne sredine.\nKompanija NIS otvorila je prvu benzinsku stanicu pod brendom Gazprom u Bugarskoj\nDnevne novine “Pregled”\nMediji prenose vest da je kompanija NIS, kćerka-firma Gaspromnjefta, otvorila prvu benzinsku stanicu pod brendom Gasprom u Bugarskoj na međunarodnom putu E79 Sofija-Kulata. Kako je navedeno , tržište Bugarske jedno je od prioritetnih tržišta za razvoj maloprodajne mreže NIS-a u regionu. Ističe se da ta kompanija završava radove na devet objekata, dok je za drugu fazu programa razvoja maloprodajne mreže predvidjena izgradnja još 10 benzinskih stanica. Do kraja ove godine u Bugarskoj će ukupno raditi mreža od više od 40 benzinskih stanica pod brendom Gasprom. Bugarska je treća zemlja u regionu Balkana u kojoj je mreža Gasprom benzinskih stanica. Do kraja 2015, maloprodajna mreža Gasprom na Balkanu, kojom će operativno upravljati NIS, brojaće više od 250 benzinskih stanica, od čega 80 na teritoriji Bugarske. NIS je jedna od najvećih “vertikalno integrisanih” energetskih kompanija jugoistočne Evrope. Pored Srbije, interesi NIS-a zastupljeni su u Bosni i Hercegovini, Mađarskoj, Bugarskoj, Rumuniji, Turkmenistanu, Angoli, Belgiji i Rusiji.\nNIS i ove godine podržao Bajk rok misiju\nKompanija NIS je i ove godine podržala Bajk rok misiju, humanitarno-kulturnu akciju koja je u subotu krenula sa platoa ispred Doma Narodne skupštine u Beogradu. U organizaciji Harlej Dejvidson kluba Srbije i uz podršku NIS-a, karavan motociklista iz zemlje i regiona uputio se ka Kosovskoj Mitrovici, gde je održan rok koncert uz učešće poznatih bendova. NIS je obezbedio besplatno gorivo svim učesnicima manifestacije na NIS Petrol benzinskoj stanici „Lozovička česma“ na autoputu Beograd – Niš. NIS je podržao akciju u sklopu svog društveno odgovornog programa „Energija sporta“ koji je usmerenka razvoju profesionalnog i dečjeg sporta, kao i promociji zdravog načina života.\nNIS otvorio benzinsku stanicu u Rumuniji pod brendom Gasprom\nNIS je u Rumuniji pustio u rad benzinsku stanicu, pod brendom “Gasprom”. Prva autoputna “Gasprom” pumpa nalazi se u okrugu Dambovica, na auto-putu A1, koji povezuje gradove Bukurešt i Pitešti. Mreža benzinskih stanica pod brendom “Gasprom” u Rumuniji sada ima 12 pumpi, a druga faza razvoja rumunske maloprodajne mreže predviđa izgradnju još 20 benzinskih stanica. „Otvaranje benzinske stanice ”Gasprom” u ovom delu Rumunije je još jedan korak na putu razvoja jedinstvene maloprodajne mreže kompanije. Pojavljivanje kupcima dobro poznatog brenda na tržištu i sigurnost u kvalitet naših prizvoda doprineće ostvarivanju strateških ciljeva NIS-a, da postane jedan od lidera u prodaji naftnih derivata u regionu,” rekao je Kiril Kravčenko, generalni direktor NIS-a i zamenik generalnog direktora za upravljanje inostranim aktivama “Gazprom njefta”. NIS će, kako se navodi u saopštenju, do kraja ove godine na teritoriji Rumunije imati ukupno 50 benzinskih stanica.\nU Rafineriji Novi Sad pušten u rad novi automatski kompresorski sistem\nDnevne novine „ Pregled“\nU Rafineriji Novi Sad pušten je u rad novi automatski kompresorski sistem koji će omogućiti smanjenje troškova za električnu energiju za 85 odsto, a godišnja ušteda iznosiće 3,7 miliona dinara, prenose mediji. Zamena zastarelog kompresorskog sistema u Rafinerije Novi Sad je u okviru programa povećanja energetske efikasnosti, prenose mediji. Generalni direktor NIS-a, Kiril Kravčenko, istakao je da kompanija NIS posebnu pažnju posvećuje pitanju povećanja energetske efikasnosti, jer u sadašnjim ekonomskim uslovima baš ovaj faktor vrlo često pruža kompanijama priliku da sačuvaju potreban nivo konkurentnosti i rentabilnosti proizvodnih procesa. Kravčenko je naveo da NIS teži da postane lider u regionu – u domenu efikasnosti poslovanja, tehnologija, rentabilnosti proizvodnje, odnosno ka višem kvalitetu, kao i većoj konkurentnoj snazi usluga i proizvoda.\nSvetlana Vičerova, Direktor Funkcije za odnose s javnošću i komunikacije u NIS-u , dobitnik je priznanja „Kapetan Miša Anastasijević“\nU okviru projekta „Put ka vrhu“ direktor Funkcije za odnose s javnošću i komunikacije NIS-a Svetlana Vičerova, dobitnik je priznanja „Kapetan Miša Anastasijević“. Nagrada je dodeljena u kategoriji „Za razvoj marketinga i razvoj kreativne misli“ na polju razvoja komunikacija i odnosa s javnošću.\nKompanija NIS uručila CTG aparat porodilištu u Kikindi\nDnevne novine „Blic“\nU okviru akcije “Bitka za porodilišta”, zahvaljujući donacijama NIS-a i zaposlenima u Kompaniji, prikupljeno je oko pet miliona dinara i različite vrste robne pomoći za 18 zdravstvenih ustanova u Srbiji. Zajedničkom akcijom Fondacije B92 i NIS-a, porođajnom odeljenju kikindske Opšte bolnici uručen je CTG aparat. U pitanju je važan medicinski aparat koji se koristi za nadgledanje rada bebinog srca. Akcija je započeta krajem prošle godine, kada je NIS odlučio da, umesto za troškove pripreme i slanja prazničnih čestitki poslovnim partnerima, izdvoji novac za učešće u akciji Fonda B92, čiji je cilj opremanje svih porodilišta u Srbiji neophodnom medicinskom opremom. Kiril Kravčenko generalni direktor NIS-a rekao je da je strategija NIS-a da bude društveno odgovorna kompanija u svakoj lokalnoj zajednici u kojoj ostvaruje biznis. Kravčenko je tom prilikom napomenuo da je ponosan na ovu akciju prvenstveno jer prilog NIS-a znači pomoć boljoj zdravstvenoj nezi u porodilištima u Srbiji, što je posebno važno ako se zna da na mladima svet ostaje. „Takođe je važno i to što su zaposleni u kompaniji pokazali veliku solidarnost i filantropiju, budući da je svako od njih učestvovao onoliko koliko je mogao kako bi pomogao onima kojima je pomoć neophodna“, rekao je Kravčenko.\nNIS zapošljava najbolje stipendiste Fonda za mlade talente\nNIS je bio domaćin manifestacije “Karijer dejs” (Career Days) za stipendiste fonda “Dositeja” Ministarstva omladine i sporta. Manifestacija je bila početak sprovođenja Protokola o saradnji koji su početkom februara potpisali NIS i Ministarstvo omladine i sporta. Cilj Protokola je podrška talentovanim učenicima i studentima koji su stipendisti republičkog Fonda za mlade talente. Naftna industrija Srbija će od jula na godinu dana zaposliti najbolje stipendiste Fonda za mlade talente “Dositeja”, a po isteku tog perioda mnogi od njih će dobiti posao na neodređeno vreme u NIS. NIS time želi da stimuliše učenike i studente da stiču znanje iz oblasti prirodnih nauka jer su ti kadrovi potrebni toj kompaniji. NIS posdeća da su i Protokol i manifestacija u okviru projekta “Energija znanja” koji obuhvata razne vidove saradnje NIS, naučnih ustanova i univerziteta. NIS će ove godine preko projekta “NIS šansa 2013″ ukupno angažovati 300 mladih sa završenom srednjom školom i fakultetom. Do sada je više od 400 mladih 2010. i 2011. godine dobilo priliku da radi I usavršava se u kompaniji.\nKiril Kravčenko Generalni direktor NIS-a na Samitu 100 lidera: Region jugoistočne Evrope atraktivan za investicije\nWeb portal “B92″\nEkonomske analize pokazuju da je u čitavoj Evropi balkanski region jedan od najatraktivijih za investiranje, zbog privlačne zakonske i poreske politike i kvalitetnih ljudskih resursa, ocenio je Kiril Kravčenko, generalni direktor NIS-a na završenom regionalnom samitu 100 biznis lidera jugoistočne Evrope. Kravčenko je najavio da će NIS na ljudskim resursima raditi u tri pravca. Prvo, podstičući fluktuaciju stručnjaka po kompanijama “Gazproma” u više od 20 zemalja, čime će oni steći dragoceno iskustvo, zatim tako što će raditi na privlačenju stručnjaka koji su napustili region, i na kraju, tako što će u saradnji sa državom u obrazovnim institucijama raditi na profilisanju stručnjaka od najranije mladosti. Kravčenko je, kao komparativne prednosti regiona, naveo i političku stabilnost, geografski položaj i infrastrukturu. U bliskoj budućnosti, naveo je Kravčenko, region Zapadnog Balkana može da bude doveden na finansijski prosek Evrope, a energetika je u tom procesu možda najveći razvojni potencijal.\nNIS i IDEA pokrenuli “Super karticu”\nDnevne novine “Informer”\nKompanija NIS sklopila je partnerstvo i pokrenula multi partner lojaliti program “Super kartica” s kompanijom IDEA, što će potrošačima koji kupuju na NIS Petrol benzinskim stanicama i u svim IDEA prodavnicama pružiti mnoge pogodnosti i popuste. “Super kartica” je jedinstven program nagrađivanja u Srbiji u koji je uključeno više partnera, gde svaki od njih nagrađuje potrošača za kupovinu ili korišćenje njihovih usluga. Koncept multi partner lojaliti programa koji su pokrenuli NIS i IDEA prvi je u Srbiji te vrste i nastaviće da se širi uključivanjem novih partnera, čime će povećati i pogodnosti za potrošače. Direktor NIS-a Kiril Kravčenko rekao je, na svečanosti u Beogradu, da ta kartica ima veliki potencijal i da je za samo nedelju dana tom programu pristupilo 300.000 novih korisnika. On je izrazio uverenje da će po završetku prvog ciklusa nagrađivanja, od septembra, tom programu pristupiti i novi partneri iz finansijskog, telekomunikacionog i drugih sektora. NIS i IDEA kao društveno odgovorne kompanije i promoteri investicija rade na tome da obezbede dodatne pogodnosti za potrošače i da budu prethodnici u dovođenju namodernijih tehnologija u Srbiju i zemlje u kojima posluju. Prilikom svake kupovine “Super karticom” na NIS Petrol benzinskim stanicama i u svim IDEA prodavnicama sakupljaju se bodovi.\nNIS novom tehnologijom otkrio gasna ležišta\nKompanija NIS je primenom nove tehnologije bušenja bušotina malog prečnika (Slim hole) otkrila mala gasna ležišta. Ova ležišta će povećati proizvodnju gasa i obezbediti strateške rezerve ovog energenta. Ova metoda se prvi put primenjuje na ovim prostorima u svrhu istraživanja nafte i gasa, a projekat je urađen u Naučno-tehničkom centru NIS-a. Do sada su izbušene dve bušotine malog prečnika na području Vojvodine (u okolini Melenaca kod Zrenjanina) koje su potvrdile očekivanja istraživača. Ispitivanjem jedne od izbušenih bušotina konstatovano je postojanje dva manja gasna ležišta. Kod druge bušotine takođe su otkrivena tri mala ležišta gasa, koja su trenutno u fazi ispitivanja. Koristeći tehnologiju Slim hole, do kraja 2016. godine NIS planira da otvori ukupno oko 25 bušotina. Trenutno su definisane lokacije za bušenje još četiri bušotine, pored već dve postojeće. Posao bušenja za potrebe NIS-a započela je prošle godine kompanija Geops Balkan drilling services d.o.o., koja poseduje iskustvo i svu potrebnu opremu za realizaciju ovog projekta, dok se nedavno u realizaciju uključuju i NIS-ovi Naftni servisi, odnosno „Hidrosonda“. Rezultati koje NIS očekuje od primene novih tehnologija su povećanje obima proizvodnje nafte i gasa, prerade, prometa, smanjenje proizvodnih troškova i povećanje kvaliteta proizvoda.\nNIS nagradio najbolje mlade fizičare\nU Poslovnom centru NIS-a u Novom Sadu su dodeljene nagrade pobednicima 7. Srpske fizičke Olimpijade, završnom takmičenju iz fizike za učenike srednjih škola u Srbiji. Srpsku fizičku Olimpijadu organizuje Društvo fizičara Srbije u saradnji sa Ministarstvom prosvete, nauke i tehnološkog razvoja i kompanijom NIS. Ove godine NIS je prvi put domaćin takmičenja u okviru projekta „Energija znanja“, a u saradnji sa Akademijom umetnosti. Kompanija NIS je podržala ovo prestižno takmičenje u kojem su učestvovali najbolji učenici iz Republike Srbije kako bi doprinela razvoju prirodnih nauka koje su ključne za razvoj kompanije, ali i cele zemlje. Krajem aprila je potpisan Aneks Memoranduma o saradnji između NIS-a i Društva fizičara Srbije kojim kompanija nastavlja svoju podršku radu Društva i podržava odlazak reprezentacije Srbije na Međunarodnu Olimpijadu iz fizike. NIS je u 2012. godini za ovaj program obezbedio više od 35 miliona dinara, od čega najviše za istraživačku stanicu „Petnica“, univerzitete u Beogradu i Novom Sadu, kao i projekte „NIS šansa“ i program stručne prakse.\nNIS učestvovao u Noći muzeja\nNovine “24 sata”\nU ovogodišnjoj Noći muzeja, koja je održana u subotu, učestvovao je i NIS, i to sa svojom dopunjenom postavkom vrednih eksponata koja se nalazi u NIS-ovom muzeju u Poslovnom centru kompanije u Novom Sadu. Posetioci su bili u prilici da pogledaju eksponate koji prikazuju kroz koje je sve inovacije prošla kompanija u poslednjih nekoliko godina, kao i da se upoznaju sa najmlađom NIS-ovom poslovnom celinom – Blokom Energetika.\nNIS zapošljava 80 mladih pripravnika\nDirektor za ljudske resurse NIS-a Nataša Stamenković i Pokrajinski sekretar za privredu, zapošljavanje i ravnopravnost polova Vojvodine, Miroslav Vasin, potpisali su sporazum o realizaciji projekta “NIS šansa 2013″, kojim se predviđa zapošljavanje diplomiranih studenata bez radnog iskustva. Sporazumom je predviđeno zajedničko finansiranje zapošljavanja 80 pripravnika sa visokom stručnom spremom u periodu od 12 meseci, pri čemu će NIS finansirati ovaj projekat sa 50 odsto sredstava, dok će isto toliko izdvojiti i pokrajinski Sekretarijat, saopšteno je iz NIS-a. Najbolji pripravnici dobiće priliku da nakon godinu dana dobiju posao za stalno u srpskoj naftnoj kompaniji. Nataša Stamenković je istakla da je projekat “NIS šansa 2013 godine” od izuzetne važnosti kako za Vladu AP Vojvodine i NIS tako i za mlade nezaposlene stručnjake. “Na taj način mladima se pruža šansa da dobiju prvi pravi posao u svojoj zemlji. S ovogodišnjim ciklusom, NIS beleži na svojoj evidenciji oko 700 mladih ljudi kojima je ovim programom pružena šansa, a nekima i obezbeđena budućnost”, navela je direktorka Stamenković, a preneli mediji.\nSaradnja NIS-a i Sberbanke\nKompanija NIS i Sberbanka u Srbiji su potpisale sporazum o saradnji, saopštile su te dve firme. Sporazum su potpisali generalni direktor NIS Kiril Kravčenko i predsednik izvršnog odbora “Sberbanke Srbija” Valerij Ovsjanikov. Potpisivanju je prisutstvovao zamenik predsednika Sberbanke za međunarodnu saradnju Sergej Gorkov. “Pozdravljamo dolazak novog ‘igrača’ na bankarsko tržište Srbije jer to vodi ka porastu nivoa konkurencije i pruža privrednicima i investitorima nove mogućnosti za razvoj poslovanja”, ocenio je Kravčenko. Kako je dodao, Sberbank Srbija ponudila je NIS-u “privlačne uslove saradnje”, a NIS će partnerstvo iskoristiti za razvoj poslovanja u Srbiji i Jugoistočnoj Evropi. Zamenik predsednika Sberbanke Sergej Gorkov izjavio je da Sberbanka ima dugoročne odnose sa naftnim i gasnim kompanijama, i izrazio zadovoljstvo potpisivanjem sporazuma sa NIS.\nIntervju Kirila Kravčenka generalnog direktora NIS-a za mađarski časopis “Figelo”\nMađarski magazin “Figyelo”\nKiril Kravčenko, generalni direktor NIS-a dao je intervju za mađarski magazin Figuelo. U delu intervjua Kravčenko je govorio o planovima širenja NIS-a u region, u kome jedno od značajnih mesta zauzima i Mađarska.\nIntervju – Dmitrij Fomenko zamenik generalnog direktora NIS-a i direktorom Funkcije za organizaciona pitanja\nilten Srpskog Nacionalnog nаftnog komitetа\nU nаjnovijem elektronskom izdаnju Biltenа Srpskog nаftnog komitetа objavljen je intervju sa Dmitrijem Fomenkom zamenikom generalnog direktora NIS-a i direktorom Funkcije za organizaciona pitanja. U razgovoru za ovaj medij Fomenko je istakao da je kompanija NIS fokusirana na mlade ljude koji dolaze u NIS, što znači saradnja sa univerzitetima, ulaganje u njihovo dovođenje, ali i obrazovanje postojećih kadrova– on job training, gde je u prošloj godini kroz proces obuke prošlo gotovo 1.300 zaposlenih. Fomenko je takođe rekao da je započet i veliki projekat obrazovanja u oblasti istraživanja i proizvodnje, segmenta koji predstavlja motor razvoja kompanije . Pregovara se sa Univerzitetom Heriot Vat u Škotskoj, jednim od najboljih, kako bi geolozi iz NIS-a pohađali MBA programe, navodi se u intervjuu.\nNIS podržava promociju balkanske kulture u EU\nNIS je generаlni sponzor ovogodišnjeg, sedmog po redu, muzičkog festivаlа Bаlkаn Trаfik, koji se održаvа u Briselu od 17. do 21. аprilа. Kroz ovаj festivаl, NIS će dаti svoj doprinos upoznаvаnju moderne kulture bаlkаnskih nаrodа u sаmom srcu Evrope. NIS-ovа podrškа festivаlu se uklаpа u strаtegiju rаzvojа kompаnije, kojа podrаzumevа uprаvo širenje u regionu koji promoviše i Bаlkаn Trаfik. NIS je prvа srpskа kompаnijа kojа je otvorilа svoje predstаvništvo u Briselu, između ostаlog, i zаto dа bi indirektno podržаlа integrаciju Srbije u Evropsku uniju.\nNIS potpisao sporazum sa 10 opština\nKompanija NIS potpisala je sporazum o saradnji za 2013. godinu sa 10 gradova i opština u Srbiji. Sporazumi su potpisani sa Novim Sadom, Nišom, Pančevom, Zrenjaninom, Kikindom, Novim Bečejom, Žitištem, Kanjižom i Srbobranom i prvi put sa Čačkom. Ukupna vrednost celog projekta je 90 miliona dinara i realizuje se u okviru NIS-ovog korporativnog programa „Saradnja radi razvoja“. Generalni direktor NIS-a Kiril Kravčenko istakao je da ta kompanija već pet godina realizuje program saradnje sa lokalnim zajednicama u Srbiji, podsetivši da je prošle godine vrednost projekta bila skoro 87 miliona dinara. Pod sloganom „Zajednici zajedno“, NIS je raspisao poziv za javni konkurs za projekte u lokalnim zajednicama u kojima kompanija posluje, i koji će trajati do 10. maja. Sva udruženja građana i druge neprofitne ustanove sa teritorije deset opština i gradova sa kojima je NIS potpisao Sporazum o saradnji , mogu samostalno da konkurišu za finansijsku podršku NIS-a projektima iz oblasti sporta, kulture, zaštite životne sredine, nauke i pomoći socijalno ugroženim grupama.\nNagrađen NIS-ov nastup na sajmu automobila\nAuto magatin „ Sat Plus“\nNIS-ov štand na nedavno završenom 51. Salonu automobila u Beogradu bio je u centru pažnje brojnih posetilaca zahvaljujući osmišljenim događajima. Potvrda uspešnog nastupa je i diploma za promotivni nastup u kategoriji Prateći program koji je NIS-u dodelilo Udruženje za tržišne komunikacije Srbije.\nNIS ulaže u poboljšanje uslova i zaštite na radu zaposlenih\nDnevne novine ” Blic”\nU programu poboljšanja uslova i zaštite na radu zaposlenih u NIS-u u dva postrojenja, za proizvodnju i naftne servise do 2014. će biti uloženo 500 miliona dinara. U kompaniji, koja je prošle godine bila pojedinačno najveći investitor u Srbiji, navode da investicije, ma koliko velike bile, ne mogu imati pun efekat ako nisu usmerene na bezbednost i zdravlje zaposlenih i u zaštitu životne sredine. Program poboljšanja uslova rada i zaštite na rađu u dva kompanijska bloka „Istraživanju i proizvodnji” i u „Servisima”, koji je započet prošle godine, trajaće ove i naredne godine i već donosi dobre rezultate. Stvaranje dobrih uslova za rad za zaposlene u NIS-u ima za cilj smanjivanje povreda na radu, zaštite zdravlja zaposlenih, kao i povećanje nivoa industrijske bezbednosti i zaštite životne sredine – kažu u NIS-u i dodaju da primenjuju visoko-tehnološka rešenja u svim oblastima poslovanja, pa i kad je reč o uslovima rada njihovih zaposlenih.\nNIS i Dušan Borković ozvaničili saradnju u okviru NIS Petrol Racing Team-a\nNovine „ Sport“\nNIS i Dušan Borković su svečano potpisali ugovor na NIS-ovom štandu na Sajmu automobila čime je nastavljena plodna saradnja i takmičenje najuspešnijeg srpskog automobiliste u okviru NIS Petrol Racing Team-a. Treća godina podrške evropskom šampionu u brdskim trkama je potvrda NIS-ovog opredeljenja da podržava vrhunski sport i zdrav način života. Ujedno, ovo je prilika da NIS promoviše svoj poznati trikolorni brend NIS Petrol koji broji široku mrežu od 350 benzinskih stanica u Srbiji.


Cirbes: Ljubav sa Delijama je obostrana\nMondo\t23.09.2018 20:19\n"I u Makabiju sam se osećao dobro, ali sam ulazio iz povrede u povredu. Sada sam ponovo u Zvezdi i sve je savršeno", izjavio je nemački košarkaš koji se ovog leta vratio među crveno-bele\nCrvena zvezda će se za prvi trofej ove sezone boriti protiv Budućnosti.\nCrveno-beli su u polufinalu bili bolji od šampiona Hrvatske, Cedevite (79:68) protiv koje su u prvom poluvremenu imali 22 poena prednosti, da bi se u nastavku blago opustili i dozvolili mini-dramu u Laktašima. Ipak, košarkaši Zvezde su sačuvali prednost do kraja pa će po prvi put ove sezone igrati protiv Budućnosti, koja je u polufinalu bila bolja od Partizana.\nMaik Cirbes (28 godina, 208 centimetara) je sinoć na parketu proveo nešto više od 17 minuta, sliično kao u četvrtfinalu protiv Olimpije, tokom kojih je postigao 8 poena, imao 5 skokova, uz asistenciju i ukradenu loptu.\nNemac, čiji su povratak u Beograd navijači dočekali sa oduševljenjem, je nakon meča bio srećan zbog plasmana u finale.\n"U prvom poluvremenu smo igrali veoma dobro, pas igra je bila odlična, ali smo im u drugom delu dozvolili da se vrate u meč. Na kraju je bilo dosta fizički snažno sa naše strane i nismo ih pustili da naprave preokret, zbog čega sam srećan", rekao je na početku razgovora za MONDO Maik Cirbes.\nCentar je igrao u Crvenoj zvezdi dve godine i nakon odlaska, najpre u Makabi iz Tel Aviva, pa potom u Bajern, ostao je u srcima navijača, ali i oni u njegovom.\n"I u Makabiju sam se osećao dobro, ali sam ulazio iz povrede u povredu što mi je smetalo da pokažem igru zbog koje sam i otišao tamo. Sada je sve savršeno zbog čega sam srećan, pogotovo što sam ponovo u Zvezdi jer osećam da je ljubav između mene i Delija obostrana".\nUpitan šta očekuje u finalu, odgovorio je da je Budućnost sjajan tim, ali da Zvezda može do trofeja.\n"Budućnost ima sjajan tim, biće veoma teško i moramo da igramo svoju igru 40 minuta i ako bude tako mislim da ćemo osvojiti trofej", zaključio je Maik Cirbes u razgovoru za MONDO.\nFinalna utakmica između Zvezde i Budućnosti je na programu večeras od 21 čas, a direktan prenos možete pratiti na kanalima TV Arena sport.


Dodik: Odbiti sve programe koje je kreirala Velika Britanija - mojKontakt portal - Radio Televizija Kontakt\nDodik: Odbiti sve programe koje je kreirala Velika Britanija\nSrpski član Predsjedništva BiH Milorad Dodik najavio je da će Vlada i druge institucije Republike Srpske odbiti sve programe koje je u Srpskoj kreirala Velika Britanija.\n“Možda ćemo promijeniti i Zakon o javnoj upravi koji je kreirala Velika Britanija i napravićemo naš zakon o javnoj upravi”, rekao je Dodik za ATV.\nDodik je rekao da sankcije koje je Velika Britanija uvela njemu i predsjedniku Republike Srpske Željki Cvijanović ne zadiru direktno u dejtonski status Srpske, ali da će dovesti do još većih problema u BiH.\nSrpski član Predsjedništva BiH ukazao je da se u britanskom Parlamentu i javnom životu probilo nekoliko Bošnjaka koji kreiraju određene odluke, a najpoznatiji eksponent te politike je Arminka Helić, koja je postala baronesa i koja okuplja sve protiv Srba.\nOn je podsjetio da je Helićeva sponzorisala britansku rezoluciju u Ujedinjenim nacijama kojom je srpski narod trebalo da bude proglašen genocidnim.\nGovoreći o Zakonu o imovini Republike Srpske, Dodik je rekao da je imovina stvar koja je presuđena i da sada neko želi da se to vrati u Parlamentarnu skupštinu BiH, što bi značilo da je to zakon koji je u nadležnosti BiH.\n“To znači da može svako iz Federacije BiH (FBiH) da uloži amandman na taj zakon kojim se mijenja karakter imovine u Republici Srpskoj. To nije tako bezazleno pitanje, već je taj zakon suštinsko pitanje”, naglasio je Dodik.\nOn je istakao da pitanje imovine ne može biti predmet razgovora, jer je to završeno na način da Srpska ima 49 odsto teritorije, a FBiH 51 odsto, te da je samo ono što nije izričito dato BiH imovina entiteta.\nKomentarišući izjavu poslanika PDP-a u Narodnoj skupštini Jelene Trivić da su sankcije srpskom članu Predsjedništva i predsjedniku Srpske “njihova stvar”, Dodik je rekao da je Trivićeva “duboko involvirana u to” i da bi najveća greška bila kada bi ona došla na čelo Republike Srpske.\n“Ali o tome će odlučivati narod”, rekao je Dodik.\nŠto se tiče SDS-a, kaže Dodik, u toj partiji je značaj broj ljudi koji su patriote i koji su “navučeni od rukovodstva SDS-a u savez sa izdajničkim PDP-om, gdje je sve u funkciji bitanskih obavještajnih interesa”, javlja Srna.\nZa pjesmu “Kazni me, kazni” dobila bakšiš od 40.000 evra\nBorenović: Dosta te Milorade bilo


Mini krediti online Novalja - Brzikrediti24\nNepredviđeni troškovi su neprijatnost sa kojom smo se svi susreli, međutim mini krediti online Novalja nude brzo, sigurno i jednostavno rješenje. Zahvaljujući ovim servisima, moguće je doći do hitno potrebnog novca bez odlaska u banku, čekanja u redovima i skupljanja gomile dokumenata.\nMini krediti online osim što su postali veoma popularni u Evropi i svijetu, dostupni su i u našoj zemlji i već su osvojili mnoge korisnike. Prema istraživanju koje je sprovela Agencija za bankarstvo pokazalo se da od 3.663 stanovnika koji žive u gradu Novalja, 21% njih je koristilo mini kredite online. Usprkos predrasudama i skeptičnosti većina građana imala je pozitivno iskustvo kada su mini krediti online u pitanju.\nŠta znače tačno mini krediti i ko je najpovoljniji za Novalja?\nNa našoj web stranici možete dobiti više informacija o ovom modernom načinu kreditiranja, kao i detaljnu ponudu mini kredita online Novalja. Saznajte kako aplicirati za mini kredite online, koji period otplate izabrati i na šta treba obratiti pažnju.


F3M takmičenje u Zagrebu\nNa jučerašnjem takmičenju preciznog letenja u F3M kategoriji, ekipa RC avio modelara iz aerokluba "Wing" po prvi put je nastupila na takmičenju van granica Srbije u sledećem sastavu: Veljko Stojanović, Nedan Panovski - Zajo i Nikola Stojković.\nRead more about F3M takmičenje u Zagrebu\nRezultati takmičenja "IMAC 2012"\nEkipa Beogradskih RC avio modelara uz ogromnu podršku sportskog aerodroma 13. maj i RCFly4um-a je po treći put uspešno organizovala takmičenje preciznog letenja u IMAC kategoriji.\nOdziv takmičara i ove godine je bio na zavidnom nivou. Takmičari su dolazili iz svih krajeva Srbije. Pored takmičara iz Srbije, imali smo čast da ugostimo i dva vrhunska RC pilota iz Makedonije i Češke republike koji su svojim prisustvom ovom takmičenju dali internacionalni karakter.\nRead more about Rezultati takmičenja "IMAC 2012"


MARATON ŽELJA SOKOBANJA 2008\nMARATON ŽELJA SOKOBANJA 2008:: Nakon dva dana trajanja "1. Maratona želja", u Sokobanji i obilaska šest lokacija, zadatih od organizatora, u nedelju, 7. septembra, oko 17 sati propratili smo nekoliko učesnika na ciljnoj lokaciji, Etno-kutak Grudonjske vodenice, u naselju Gradašnica, nedaleko od Sokobanje...\nNakon dva dana trajanja "1. Maratona želja", u Sokobanji i obilaska šest lokacija, zadatih od organizatora, u nedelju, 7. septembra, oko 17 sati propratili smo nekoliko učesnika na ciljnoj lokaciji, Etno-kutak Grudonjske vodenice, u naselju Gradašnica, nedaleko od Sokobanje. Osim pojedinaca, učestvovale su i čitave porodice i svima je bio cilj da se dobro zabave, pešače u divnoj prirodi i upoznaju sokobanjska izletišta.\nPo nezvaničnim podacima prvog dana Maratone želja, startovalo je oko 300 učesnika, ali je na cilj došlo nešto preko 200 "maratonaca" i ubacilo svoje prijave sa ličnim podacima u kutiju, naravno sa overenih svih šest lokacija.\nU etno-kutku Grudonjske vodenice, zadatak je bio da se pomisli želja i okrene vodenički kamen za srecu i mnogi su taj trenutak zabeležili fotoaparatima, za uspomenu. Porodica iz Bora ima sve reci hvale za Sokobanju i OTKS-Sokobanja, za organizaciju maratona, a sestre Plavšic, iz Resnika kod Beograda su oduševljene što su za dva dana upoznale prirodne lepote Sokobanje, a prvi put su u njoj na odmoru. Jedinu zamerku imaju na sam Etno-kutak, jer ima previše betona koji narušava prirodni ambijent i što u vodenici nema predmeta i obeležja karakteristicnih za jednu staru srpsku vodenicu.\nKako je protokolom predviđeno, uvece u 20 sati na trgu kod Miloševog konaka, bilo je izvlacenje nagrada za ucesnike Maratona želja. Srecnog dobitnika prve nagrade, Letovanje za dve osobe 10 dana u Sokobanji, dar OTKS-a, izvukla je Goca Tržan, a nagradena je Dragica Ilić, iz Novog Beograda. Druga nagrada je bila petodnevni boravak u Sokobanji, u hotelu Zdravljak, za dve osobe, a dobila ju je Leona Peić iz Subotice. Tri treće nagrade dvodnevni vikend u Sokobanji sa smeštajem u pansionu Palma, PL Banjca i hotelskom delu spec. bolnice Sokograd osvojili su Miladin Nikolić, iz Lazarevca, Nada Andelković, iz Kačareva i Ruža Velić, takode iz Kačareva. Osim ovih nagrada, podeljeno je mnoštvo drugih, nekolicina ce dočekati Novu godinu u Sokobanji, a kao utešne nagrade petoro ucesnika maratona je dobilo turisticki propagandni materijal o Sokobanji.\nSvaki početak je težak, pa tako i ovaj, ali je bilo zabave napretek. Sigurno je da ce naredne godine Maraton želja biti još bolje organizovan i da ce privući više učesnika. Referent za turizam, u OTKS Sokobanja, Ljubinko Milenković, je zadovoljan odazivom takmičara i učiniće sve, što je u njegovim mogućnostima, da Maraton želja postane tradicionalna manifestacija u Sokobanji.\nMaratonci, vidimo se u Sokobanji!


Vlada RS-a ulaže 16,2 miliona KM u projekte u Srebrenici - Klix.ba\nVlada RS-a ulaže 16,2 miliona KM u projekte u Srebrenici\n5.4.2007. u 16:04\nVlada Republike Srpske donijela je danas poseban program ulaganja u općinu Srebrenicu za ovu godinu, koji se sastoji od ulaganja u elektromrežu, u infrastrukturu putne mreže, rekonstrukciju stambenih jedinica, spomen-obilježja, ulaganja u zdravsto i drugo, a sve u vrijednosti 16,2 miliona KM.\nPomoćnik premijera RS-a Miladin Dragičević saopćio je na pres-konferenciji da se Vlada u izradi ovog programa koristila i zahtjevima rukovodstva Općine Srebrenica, koji su bili mnogo veći, ali se Vlada opredijelila za one koji se mogu implementirati.\nPredviđena je elektrifikacija bošnjačkih povratničkih naselja u mjesnim zajednicama Ratkovići i Skenderovići, te izgradnja 14 trafostanica od 10 kilovolti, zatim izgradnja 36 kilomentara priključnih dalekovoda i niskonaponske pripadajuće mreže, vrijedna 2,5 miliona KM s rokom realizacije do kraja godine.\nDragičević je naveo da je u planu i izgradnja trafostanice u srebreničkom naselju Zalazje, jačine 10 kilovolti, vrijedna 365.000 i implementirat će se u ovoj godini, te elektrifikacija povratničkih naselja za što će biti utrošeno 100.000 KM.\nPojasnio je da je mjerama Vlade predviđena izgradnja dalekovoda od 35 kilovolti na relaciji Sase-Potočari, a iznos investicije je 85.000 KM, dok je rok završetka oktobar 2007.\nProgramom ulganja Vlade, planirana je i izgradnja trafostanice u Skelanima s priključcima 35 kilovoltnog dalekovoda, a vrijednost investicije je 1,2 miliona KM i trebalo bi da se, zbog obima, završi u prvom kvartalu naredne godine.\nMjerama Vlade predviđeno je u putnoj mreži izgradnja regionalnog puta 454: Zeleni Jadar-Skelani, u vrijednosti pet miliona KM i regionalnog puta 452 na realaciji Milići -Derventa -Srebrenica u iznosu 2,4 miliona KM, a novac je već osiguran.\nMinistarstvo za izbjeglice i raseljene osobe RS-a izvršit će implemetaciju posebnog programa za obnovu i rekonstrukciju u Srebrenici u iznosu planiranom od 2,7 miliona KM.\nDragičević je kazao da je Ministarstvo pravde RS-a zaduženo za rekonstrukciju Osnovog suda u Srebrenici, a investicija iznosi 765.000 KM, ali će implementacija preći i u narednu godinu, dok je Ministarstvo poljoprivrede planiralo 640.000 KM ulaganja u općinu Srebrenicu po projektima podrška zemljoradičkoj zadruzi, šumskom gazdinstvu "Drina" i regulaciji vodotoka u Srebrenici i projekte za stimulaciju poljoprivredne proizvodnje.\nMinistarstvo prosvjete i kulture će, također, u ovoj godini u Srebrenici implementirati određene projekte od 129.000 KM, što, između ostalog, predviđa sanaciju Srednjoškolskog centra, te djelimičnu sanaciju nekoliko osnovih škola.\nPutem Direkcije za civilne poslove u Srebrenicu bit će uloženo 119.529 KM, dok će Ministarstvo lokalne uprave i samouprave biti implementator 100.000 KM, zavisno od projekta koji će dostaviti Skupština općine Srebrenica.\nMinistarstvo zdravlja dat će 58.793 KM za sanaciju centralnog grijanja i opremanje kotlovnice u Domu zdravlja Srebrenica, a Ministarstvo sporta određene manifestacije finansirat će sa 14.000 KM.\nDragičević je kazao da je Vlada preuzela i neke obaveze koje se tiču isplate rente za potopljena područja od Srbije, te da osigura ulaganje investicija iz Srbije u Srebrenicu i rad centra za nenasilnu komunikaciju i još neke projekte.\n"Općina Srebrenica će imati poseban prioritet kada je riječ o odobravanju novca iz fonda za razvoj istočnog dijela RS-a kada on počne da djeluje", dodao je pomoćnik premijera RS-a.\nDodik i Fried o ustavnim promjenama i reformi policije\n05.04.2007. u 16:11\nPodignuta optužnica protiv profesora matematike na Ekonomskom fakultetu\n05.04.2007. u 15:56


Villager elektricna ugaona brusilica VPL AG 720 W cena, cene Srbija, prodaja Beograd Novi Sad Niš\nVillager elektricna ugaona brusilica VPL AG 720 W cene\nPrečnik brusne ploče 115 mm, Napon 220 V-240 V~50Hz, Snaga 720 W, Broj obrtaja u praznom hodu 11000 o/min, Masa 1,5 kg,... specifikacija\ncena 5.098,00 din | prodavnica (1)\nPrečnik brusne ploče 115 mm, Napon 220 V-240 V~50Hz, Snaga 720 W, Broj obrtaja u praznom hodu 11000 o/min, Masa 1,5 kg\nEPonuda nije internet prodavnica već Vam omogućava da brzo i lako nađete Villager elektricna ugaona brusilica VPL AG 720 W po najjeftinijoj ceni. Naš cilj je da kupci budu što bolje informisani o ponudi Villager elektricna ugaona brusilica VPL AG 720 W na tržištu Srbije. Vrlo lako nalazite željeni proizvod za kategoriju Ugaone brusilice cene, ne morate da lutate od sajta do sajta za Villager Ugaone brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager elektricna ugaona brusilica VPL AG 720 W sa PRODAVCEM. EPonuda ne može da garantuje potpunu tačnost specifikacije i slika za Villager elektricna ugaona brusilica VPL AG 720 W. Pre kupovine, podatke za Villager elektricna ugaona brusilica VPL AG 720 W proverite na sajtu PROIZVOĐAČA.


Momčilo Mandić – svjedok tužbe\nGen. Ivašov je, kao i jučerašnji svjedok odbrane Nikolaj Rižkov, kazao da je Beograd imao legalno pravo da se oružano suprotstavi pobuni kosovskih Albanaca, te da vojna intervencija NATO-a nije bila pokrenuta kako bi se zaštitili Kosovari, nego da bi se razorila SRJ. Na osnovu obavještajnih podataka, diplomatskih kontakata, pa informacija koje su se pojavljivale u svjetskim medijima, Moskvi je – kazao je Ivašov – je bilo poznato da Zapad, predvođen SAD, priprema vojnu intervenciju čak dvije godine prije masakra u Račku, početkom 1999. godine, koji se smatra povodom napada NATO-a na SRJ.\nIvašov je rekao da su mirovni pregovori o Kosovu u Rambouilletu i formiranje Verifikacione misije bile “dimne zavjese kojima se krila namjera Zapada da napadne SRJ”. On je dodao da je Verifikaciona misija Williama Walkera bila neobjektivna i postpuno svjesna naoružavanja Oslobodilačke vojske Kosova, u čijem su se sastavu borili – ovdje je svjedok citirao jednog iranskog diplomatu koji mu je to navodno rekao – talibani i pripadnici Al Kaide.\nTužba, koja se usprotivila svjedočenju Ivašova zasnovanom na obavještajnim podacima koji nisu javni, unakrsno ispitivanje ovoga svjedoka započeće sutra ujutro.\nNa suđenju Momčilu Krajišniku, danas se kao svjedok tužbe u sudnici pojavio Momčilo Mandić, koji je i sam pod istragom Tužilaštva. Mandić je potvrdio da je Krajišnik bio “neprikosnoveni drugi” u hijerarhiji ratne vlasti bosanskih Srba, odmah nakon Radovana Karadžića.


Panika i pokušaji da se Srbija zaustavi u svom ekonomskom rastu - alo.rs\nAUTOR: Alo.rs DATUM I VREME: 26.09.2020. 13:05\nPredsdnik je oštro odgovorio\nPredsednik Srbije Aleksandar Vučić istakao je danas u Pranjanima da neće komentarisati pred stranim delegacijama provokacije pojedinih medija iz Crne Gore, koji su objavili da je zabrinjavajuće što "obnavlja Dušanovo carstvo", kao i reči Vljore Čitaku koja je kritikovala DFC zbog otvaranja kancelarije u Beogradu.\n- Ne želim pred našim prijateljima iz inostranstva da govorim o takvim temama, ne želim njih da dovodim u pogrešnu poziciju da neko ne pomisli da su to njihovi stavovi - rekao je Vučić i potom pojasnio:\n- Srbija želi mir u regionu i poštuje sve. Ali ću reći nešto otvoreno, svima je dozvoljeno da napadaju Srbiju i mešaju se u unutrašnje stvari Srbije. Za dva dana ću vam izvući, kada već govorite o medijima, a ne mislim da je pametno mešati se u uređivačku politku medija, dobićete da vidite koliko ovih dana u hrvatskim medijima, medijima u BiH i Crnoj Gori ima tekstova ne samo protiv rukovodstva Srbije, već i protiv Srbije. I to je uvek sve dozvoljeno. Suština je da su mnogi želeli da Srbija bude slaba, zato se javlja panika i pokušaji da se Srbija u svom ekonomskom rastu zaustavi. Mi nemamo interese, niti želju da menjamo bilo kakve granice, niti nas to zanima. Mi samo želimo da se poštuju prava srpskog naroda kao što mi poštujemo prava svih drugih naroda i da imamo najboju ekonomsku saradnju sa svima drugima jer mislimo da imamo ogroman potencijal i da možemo zemlju na najbolji i najbrži način da razvijamo.


Početna Članci Analize Analize Da li će susret u Berlinu biti "Dan D" za nastavak dijaloga?\nDa li će nakon sastanka u Berlinu, koji su za ponedeljak, 29. aprila, sazvali nemačka kancelarka Angela Merkel i francuski predsednik Emanuel Makron predstavnici političkog vrha Beograda i Prištine dobiti uverljive argumente za nastavak dijaloga? Pozitivan odgovor na pomenuto pitanje čini se najviše što se u ovom trenutku može zabeležiti kao uspeh predstojećeg sastanka.\nSuzana Grubješić, generalna sekretarka Evropskog pokreta u Srbiji kaže da ne očekuje nikakav “konkretan, zvaničan predlog na stolu, poput ideje o dvostrukom suverenitetu o kojoj se dosta pisalo i spekulisalo ovih dana“.\n“Očekujem da Beograd i Priština dobiju dodatni podsticaj za nastavak dijaloga koji bi vodio ka normalizaciji odnosa, kao i da se otkloni glavna prepreka za nastavak dijaloga – ukidanje kosovskih taksi na robu koja dolazi iz Srbije“, ističe Grubješić.\nOna podseća da će u Berlinu zapravo biti održan regionalni skup koji osim lidera sa Zapadnog Balkana treba da okupi i predstavnike Slovenije i Hrvatske koje su članice Evropske Unije.\n“Sastanak je sazvan na inicijativu Nemačke i Francuske koje žele da govore u ime Evropske unije i time pokažu da se ne zanemaruje region Zapadnog Balkana uprkos izborima za Evropski parlament koji se održavaju za mesec dana (23 - 26.maja), da se posvećuje velika pažnja rešavanju bilateralnih sporova i da je to i dalje uslov za napredovanje u procesu evropskih integracija i za ulazak u EU kao krajnjem cilju“, uverena je Grubješić.\nIz Srbije su pozvani predsednik Aleksandar Vučić i premijerka Ana Brnabić, a sa Kosova predsednik Hašim Tači i premijer Ramuš Haradinaj. Poziv je upućen predsedniku i premijeru Albanije Iljiru Meti i Ediju Rami, crnogorskom predsedniku Milu Đukanoviću, zatim slovenačkom premijeru Marjanu Šarecu, hrvatskom i makedonskom premijeru Andreju Plenkoviću i Zoranu Zaevu i predsedavajućem Veća ministara BiH Denisu Zvizdiću.\nU Berlin stižu i šefica EU diplomatije Federika Mogerini i predsednik Evropske komisije Žan-Klod Junker. Samo nekoliko dana pred početak ovog svojevrsnog samita Zapadnog Balkana pod krovom Evropske Unije nema informacije o zvaničnoj agendi. Iz Brisela se diplomatski nagoveštava da se očekuju “razgovori o jačanju stabilnosti i proseriteta šireg regiona, dok je portparolka EU Maja Kocijančič saopštila da će sastanak biti prilika “da se razmotre izazovi i naglasi važnost rada na pomirenju, dobrosusedskim odnosima i regionalnoj saradnji.”\nZapadni Balkan i dalje jedan od prioriteta EU\nReflektor je ipak uperen na deblokadu razgovora Beograda i Prištine, međutim, ni učesnici ni analitičari ne očekuju da će 29. april biti prekretnica u dvadesetogodišnjem sporu koja bi mogla da bude označena kao “Dan D“.\n“Pošto EU kao medijator, odnosno visoka predstavnica za spoljnu politiku Federika Mogerini, nije uspela da se preterano istakne u prethodnom periodu, ideja ovog sastanka je da dve najmoćnije zemlje EU – Nemačka i Francuska pokušaju da dijalog Beograda i Prištine izvedu iz ćorsokaka i vrate na briselski kolosek“, smatra Suzana Grubješić.\nTo potvrđuje i nemački ambasador u Beogradu Tomas Šib koji je izjavio da zakazivanje sastanka pokazuje da “Zapadni Balkan i dalje uživa visoki prioritet, kako za Berlin tako i za Pariz” i da jedna od tema jeste i dijalog o normalizaciji odnosa Srbije i Kosova, koji treba obnoviti. Prema njegovim rečima, takse koje je Priština uvela treba ukinuti kako bi se obezbedio nastavak dijaloga.\nŠib je podvukao i da promene granica nisu rešenje jer bi to ugrozilo ceo region. Stav Nemačke je da je “nemoguće kroz promene granica, kako god da se to zove - razgraničenje, podela - da se na taj način sva otvorena pitanja jednim mahom mogu rešiti”.\nNovinar “Dojče velea” Nemanja Rujević objašnjava za Istinomer da protivljenje Nemačke promeni granica jeste zbog “domino efekata” ali i podseća da su nove izbeglice posledica takvog rešenja, pa bilo to i tzv. “humano preseljenje”, za koje je ova zemlja prva adresa, što je za Nemačku neprihvatljivo. On, pak, postavlja pitanje: “Šta bi se dogodilo ako bi se Beograd i Priština o tome dogovorili - da li bi im iko zaista zabranio takav sporazum?”\nAko je suditi po pisanju domaćih provladinih medija, Srbija će u Berlinu biti pod pritiskom da napravi ustupke kako bi razgovor sa kosovskim političarima bio odblokiran. Sam Predsednik Srbije Aleksandar Vučić rekao je na poslednjem Glavnom odboru Srpske napredne stranke da će se od Beograda “tražiti da priznamo Kosovo, a da ne dobijemo ništa" i da očekuje “početak zahteva za novi format, gde bi cilj trebalo da bude puna nezavisnost, a da Srbija ne dobije ništa".\nNa drugoj strani, predsednik Kosova Hašim Tači ne očekuje da u Berlinu bude predočen plan za sporazum Beograda i Prištine.\nBeograd računa na Kinu i Rusiju, Priština na Ameriku\nKosovski političari na predstojeći sastanak dolaze uvereni da im leđa čuvaju Amerikanci, pa su i zbog toga čvrsti u zahtevu za priznanje države. Šta god da bude ponuđeno na stolu predstojećeg sastanka u Berlinu, ni prvi čovek Srbije ne dolazi usamljen, jer očekuje da će njegova pozicija biti ojačana poodrškom Kine i Rusije. Vučić na ovaj skup stiže gotovo direktno posle susreta sa kinseskim predsednikom Si Đinpingom i ruskim šefom države Vladimirom Putinom, sa kojima je razgovarao o mogućim načinima rešavanja spora sa Prištinom.\nPo mišljenju Nemanje Rujevića, Vučić je u ovoj situaciji “prilično mekan jer nije dobio zajednicu srpskih opština” što je predviđeno Briselskim sporazumom. On zato koristi rivalitet prvih ljudi Kosova i sve vreme “igra duplu igru”, smatra Rujević, tako što razgovara sa Tačijem, a preko srpske liste podržava Haradinajevu vladu. On ukazuje da je kosovska politička scena, ipak pluralna, za razliku od Srbije u kojoj “Vučić rešava probleme tako što lupi rukom o sto”.\nU političkim analizima uoči skupa u Berlinu uočava se mogući prostor za pomeranje dijaloga Beograda i Prištine sa mrtve tačke. On bi se, naime, mogao naći u odustajanju srpske diplomatije od daljeg angažovanja na povlačenju priznanja države Kosovo, pa i blagonaklonosti učlanjenja u međunarodne institucije, što bi za uzvrat imalo povlačenje taksi od strane zvanične Prištine.\nEdi Rama kao ključni igrač?\nRujević ističe da pada u oči da će i Edi Rama prisutvovati predstojećem regonalnom sastanku u Berlinu. On podseća da je albanski premijer imao značajnu ulogu u rešavanju grčko-makedosnskog spora povodom imena Makedonije. Naime, Rama je pozvao sve albanske lidere na sastanak, i tako olakšao brže rešavanje tog problema. Po Rujevićevom mišljenju, ne treba isključiti Ramin mogući doprinos “ubrzavanju stvari” na relaciji Beograd - Priština.\nZa uspomenu na aprilski susret u Berlinu, zvaničnici Zapadnog Balkana bar će doneti kući sliku “grupnog portreta sa kancelarkom Merkel”. Iza slike ostaće pokušaj Evropske Komisije - čiji će mandat tehnički trajati još nekoliko meseci nakon majskih izbora - da reši problem na kućnom pragu. Ako političari Beograda I Prištine nakon toga i sednu za pregovarački sto, to još neće značiti da je konačno rešenje brzo na vidiku. A svakako je teško zamislivo bez pečata Amerike, Rusije, pa i Kine.\nNaslovna fotografija: FoNet / TV FoNet\nAleksandar VučićHašim TačiKosovodijalogAngela MerkelEmanuel Makron


SINONIM ZA DIZAJN - VONDOM - Lux Life luksuzni portal: Moda, Stil, Trendovi, Kolekcije 2014...\nVondom je vodeća kompanija za projektovanje, proizvodnju i komercijalizaciju avangardnog unutrašnjeg i spoljnog nameštaja, žardinjera, osvetljenja i tepiha za eksterijer.\nDizajn je njihova strast, i zbog ove strasti su u mogućnosti da sarađuju sa velikim svetskim dizajnerima kao što su Stefano Giovannoni, Ludovica i Roberto Palomba , Javier Mariscal, Karim Rashid, A-cero, Ramón Esteve i drugi.\nNjihov specifičan dizajn omogućava da ponude kupcima jedinstven i ekskluzivan ambijent, koji karakteriše čist mediteranski stil, kako za svoje domove, tako i za druge vrste prostora.\nOni samostalno proizvode sav svoj nameštaj i izvoze ga širom sveta, direktno iz Valensije. U svojim procesima koriste se naprednom tehnologijom i ekološkim sirovinama, kako bi zadovoljili zahtevne potrebe kupaca.\nVONDOM učestvuje na veoma važnim međunarodnim sajmovima, kao što su: Salone Internazionale del Mobile Milano, Maison & Objet Paris, Hospitality Design Las Vegas, Furniture China Shanghai i Habitat Valencia... Kompanija se takođe može videti i u popularnim "online" i "off-line" magazinima, kao i na raznim blogovima .\nMenadžment kompanije VONDOM snažno ulaže u ljudske i materijalne resurse radi proširivanja i poboljšanja kolekcija i procesa, sa ciljem pružanja klijentima najbolje: svoju ljubav prema dizajnu.\nVONDOM je stvoren sa idejom vođenja brige o stvaranju novog načina razumevanja sveta dekoracije nameštaja, enterijera i eksterijera.\nJedan od najinovativnijih procesa u oblasti dekoracije je proces rotacionog oblikovanja, koji je glavna tehnologija proizvodnje, a koristi se za razvoj novih proizvoda, uz nezaobilazno korišćenje tekstila, metala, stakla... Ako se tome doda i tehnički nivo iskustva i kreativnog kapaciteta, rezultat je preduzeće sa velikom vrednošću kakvo je bez sumnje VONDOM.\nU VONDOMU rade na stvaranju umetnosti, uz stalnu potragu za prirodnim lepotama, dajući svojim proizvodima jedinstvenu ličnost i imajući u vidu avangardnost savremenog dizajna, jednostavnost i uravnoteženost.\nVerni svojoj filozofiji, kompanija VONDOM obezbedila je svojim dizajnom karakteristike koje predstavljaju avangardu enterijera i eksterijera, poput kvaliteta materijala koji uspešno odoleva najekstremnijim vremenskim uslovima, obraćajući posebnu pažnju održivost, jer koriste samo sirovine koje se 100% mogu reciklirati.\nVONDOM proizvodi su dizajnirani od strane najboljih svetskih dizajnera, a ono što ih povezuje je strast prema dizajnu, umetnosti, funkcionalnosti i održivosti.\nKompanija je u stalnoj sprezi sa potrebama društva, kako bi stvorila objekte sa dizajnom, a pritom efikasne, prijatne i ekološke, omogućavajući svojim klijentima prijatniji život i održiviji svet, uz obaveznu jedinstvenost koja ih izdvaja od ostalih.\nKES KOLEKCIJA DIZAJNIRANA OD STRANE DVOJCA BURATTI\nKES je modularni sistem nameštaja za opremanje prostora na otvorenom. Glavni cilj je da se stvori prave ili ugaone, beskonačne i zglobne kompozicije i sofe. Fotelje su formirane od pojedinih elemenata ili velikih delova koji su rezultat spajanja nekoliko delova.\nNajveća karakteristika ove kolekcije je vidljiv rez u osnovnoj zapremini, a uključuje i dodatne elemente kao što je potpora - naslon za ruke i tabela. Rez postaje arhitektonski , dekorativni i funkcionalni simbol okarakterisan kao distinktivan i funkcionalan, al i jednostavan i kompleksan.\nBuratti + Battiston arhitekte baziraju svoj rad na potrazi za novim tumačenjem odnosa između jednostavnosti i kompleksnosti, pronalaženju ravnoteže, dajući joj prvobitnu vrednost. Fleksibilnost u kompoziciji kao i mobilnost elemenata olakšavaju dobijanje utiska optimalnog komfora.\nPROČITAJTE SLEDEĆI TEKST: KOLEKCIJA 8 - Piero Lissoni za Cassina brend


By S. VujanovićPosted on Mar 5, 2018 Mar 4, 2018\nOsim što su prijatnog ukusa, banane posjeduju mnogobrojna ljekovita svojstva i imaju moć da ublažavaju simptome mnogih bolesti!\nObiluju hranljivim materijama, vitaminima A, B6 i C, a sadrže i minerale fosfor, mangan, magnezijum, kalijum i folnu kiselinu.\nSušene banane su takođe izuzetno korisne jer ubrzavaju metabolizam, proizvodnju hemoglobina, povećavaju snagu mišića i uklanjaju opstipaciju. Tokom sušenja jedino gube tečnost i manje količine vitamina A i C, ali su zato druge materije još koncentrovanije nego u svježim bananama.\nPrethodni članak: Beyoncé oduzima dah u mini cvjetnoj haljini\nSledeći članak: Oscar 2018: Najbolji film je “Oblik vode”, najbolji glumac Gary Oldman, a glumica Frances McDormand


» Bošnjačka alternativa za Sandžak kao prekograničnu regiju\nPredsednik Bošnjačke alternative Asim Ðečević ocenio je da se Crna Gora\nmora regionalizovati i da Muslimane-Bošnjake sa razlogom okupira pitanje\nSandžaka, piše portal Pcnen.\n"Crna Gora se mora regionalizovati, ne mora odmah poći od modela Nemačke, koja je vrh regionalizacije, ali se mogu koristiti iskustva Italije i napraviti model koji odgovara Crnoj Gori i Srbiji", rekao je Ðečević za Vijesti.\nU tom smislu definisanje Sandžaka, kao prekogranične regije, značajno je demokratsko pitanje, koje bi, prema rečima Ðečevića, trebalo prioritetno tretirati stvaranjem moderne regije sa centrom u Novom Pazaru.\n"Vreme je da se i u crnogorskom delu Sandžaka (Plav i Rožaje) otvori Univerzitet i krene putem evropeizacije tog regiona. Crnoj Gori su za to potrebni vizionari, tipa Zorana Ðinðića, koji je viziju naroda ostvarivao u realnom vremenu", objasnio je Ðečević.\nRegionalizacijom Crne Gore, prema njegovim rečima, otvaraju se velike mogućnosti za dobijanje finansijskih sredstava Evropske unije za regije, kao vid prekogranične saradnje.\nSandžak, tvrdi Ðečević, može biti pozitivan primer takve saradnje, jer je to region koji ne bi trebalo da deli, nego da povezuje.


Zvaničnici EU i Velike Britanije potpisali trgovinski sporazum kojim regulišu odnose posle Bregzita | Blok vesti\nZvaničnici EU i Velike Britanije potpisali trgovinski sporazum kojim regulišu odnose posle Bregzita\nVisoki zvaničnici Evropske unije potpisali su danas trgovinski sporazum sa Velikom Britanijom kojim se regulišu njihovi odnosi posle Bregzita.\nFoto: AP Photo/Virginia Mayo / Bregzit\nSporazum su potpisali predsednica Evropske komisije Ursula fon der Lajen i predsednik Evropskog saveta Šarl Mišel na kratkoj ceremoniji u Briselu. Dokument će zatim biti prebačen avionom britanske ratne avijacije RAF u London da ga potpiše britanski premijer Boris Džonson.\nKasnije danas će britanski parlament početi raspravu o sporazumu koji uspostavlja nove trgovinske propise izmedju bloka od 27 zemalja i bivše članice Unije Britanije od 1. januara.\nOčekuje se da će parlament odobriti sporazum pošto Džonsonova konzervativna vlada ima poslaničku većinu, a taj dokument podržava i opoziciona Laburistička stranka.\nEU će sporazum do četvrtka objaviti u Službenom glasniku kako bi mogao da stupi na snagu 1. januara. Njegova primena će od tog datuma biti privremena, dok ga Evropski parlament ne ratifikuje.\nVelika Britanija i EU postigle su 24. decembra sporazum o budućim trgovinskim odnosima posle konačnog razlaza dve strane zbog Bregzita o kojem su Britanci odlučili na referendumu 2016. godine.\nVelika Britanija je 31. januara izašla iz članstva u EU (Bregzit), a 31. decembra ističe prelazni period i tada London napušta i jedinstveno tržište EU i carinsku uniju.\nPrevious articleLG štedljivi Inverterski bojler sa toplotnom pumpom\nNext articleDRAMATIČNA ISPOVEST SELEKTORA HRVATSKE: Vaterpolisti u gaćicama istrčali na ulicu, voda je išla preko ivica bazena, kao da je cunami


„Mladi u eko sektoru“\n„Mladi u eko sektoru“ je još jedan od projekata Centra za održivi razvoj koji se uz podršku Fondacije Mozaik, Svjetske banke i Italijanske vlade implementirao u Brčko Distriktu od septembra do decembra 2012. godine.\nCilj projekta je da doprinese jačanju omladinskog preduzetništva u zelenom sektoru. Projekat je okupio 30 mladih nezaposlenih ljudi sa područja Brčko Distrikta, starosti od 15 do 25 godina koji su tom prilikom pohađali trening iz pokretanja sopstvenog biznisa te tako stekli znanja da svoje ideje pretvore u preduzetničke inicijative. U toku treninga upoznali smo se sa nedoumicama i problemima na koje mladi ljudi nailaze tokom pokušaja da započnu sopstveni biznis. Da bismo im u tome pomogli objavili smo brošuru ,,Pet koraka do sopstvenog eko biznisa u Brčko distriku BiH“ gdje smo pokušali da im približimo pojam i značaj eko biznisa, da promovišemo ekološke vrijednosti, pružimo informacije o ekološkim problemima i objasnimo šta je sve potrebno za početak sopstvenog eko biznisa. Još jedan od načina postizanja projektnog cilja jeste podsticanje kreativnost i takmičarskog duha objavljivanjem konkursa gdje smo sa 1000 KM nagradili 3 najbolje eko biznis ideje. Forum, na kojem su učestvovali zaposleni Centra za održivi razvoj, učesnici Projekta MES, volonteri, predstavnici finansijskih institucija i predstavnici Vlade Brčko distrikta BiH, je bio još jedan od instrumenata koji je učesnicima pomogao da nakon završenog projekta budu osposobljeni da kreiraju sopstveni eko biznis, naprave ekonomsku opravdanost svog biznis projekta i umreže se sa potencijalnim partnerima.\nNezaposlenost je jedan od najvećih problema našeg društva a jedno od mogućih rješenja je samozapošljavanje pokretanjem sopstvenog biznisa. Ovim projektom smo pokušali da pomognemo svima koji žele da preduzmu inicijativu i odluče se za taj korak a to je prvenstveno omladina koja ima volju a nema nikakvo predznanje o preduzetništvu. Svjesni smo da su mladi ljudi najvažniji izvor energije i preduslov pozitivnih promjena u društvu stoga ih na ovaj način podstičemo da učestvuju u ekološkim inicijativama i pružamo im priliku da budu kreativni i preduzimljivi a ujedno i da zarade novac.


Hitna poruka Delegacija EU, ambasada SAD i Britanije i OHR-a: Vlast u FBiH mora deblokirati Komisiju za vrijednosne papire\nFederacija BiH, kao jedan od entiteta u demokratskoj zemlji čiji cilj je pridruživanje Evropskoj uniji, ne može si priuštiti paralizu jedne od svojih važnih institucija”, navodi se u izjavi\nDelegacija Evropske unije u BiH, Ambasada Sjedinjenih Američkih Država u BiH, Britanska ambasada u BiH i OHR oglasili su se zajedničkom izjavom o Komisiji za vrijednosne papire FBiH.\n“Komisija za vrijednosne papire Federacije Bosne i Hercegovine, ključna institucija koja osigurava da banke, berza i dioničarska društva posluju transparentno i u skladu sa pravilima, je u potpunosti paralisana više od godinu dana. Posljedice su ogromne za ekonomiju Federacije BiH kao i cijele zemlje. Komisija određuje uslove protoka novca kroz banke i preduzeća, i iz tog razloga utiče na poslovanje stotina kompanija, njihovih zaposlenih i poslovnih partnera, kao i na građane.\nEfikasno finansiranje kompanija predstavlja polaznu tačku ekonomskog rasta i blagostanja. Kao što je već mnogo puta naglašeno, ključni faktor podrške ekonomskom rastu za otvaranje novih radnih mjesta jeste omogućavanje preduzetnicima pristup novcu za investicije. Preduslov za to je funkcionalna Komisija za vrijednosne papire. Pozivamo vlasti Federacije BiH da deblokiraju rad Komisije za vrijednosne papire tako što će bez odlaganja pristupiti imenovanju njenih članova i preduzeti sve neophodne korake kako bi osigurali da odluka o imenovanjima bude donesena brzo, uz potpuno poštivanje svih relevantnih zakona i kriterija odabira.\nEvropski standardi i domaći zakoni definišu stroge kriterije za odabir članova Komisije za vrijednosne papire, uključujući u pogledu obrazovanja, stručnog i profesionalnog znanja, sukoba interesa, obavljanja dužnosti u političkim strankama, učešća u političkim aktivnostima i kaznene evidencije. Postoje mnogi uspješni, vrijedni građani BiH koji zadovoljavaju te kriterije i zaslužuju priliku da promijene stvari i ponude svoju ekspertizu i iskustvo za dobrobit svoje zemlje.\nSudionici na tržištu i preduzeća zahtijevaju od svih tijela u ovom procesu hitno rješavanje situacije u vezi sa radom Komisije, uključujući trenutnu obnovu njenog funkcionisanja i izbjegavanje bilo kakvog budućeg nefunkcionisanja ove institucije. Federacija BiH, kao jedan od entiteta u demokratskoj zemlji čiji cilj je pridruživanje Evropskoj uniji, ne može si priuštiti paralizu jedne od svojih važnih institucija”, navodi se u izjavi.\nAmbasada SAD u BIHAmbasada Velike Britanije u BiHDelegacija EU u BiHKomisija za vrijednosne papire FBiHOHR\nPrevious article Oštra poruka iz BH Gasa: “Ovo je napad na državu, Srbija vodi gasni sistem FBiH!”\nNext article Dramatična Dušanka Majkić paniči zbog Oružanih snaga BiH: “Bošnjaci ne žele da čuju za to, problema je isuviše…”\nDramatična Dušanka Majkić paniči zbog Oružanih snaga BiH: “Bošnjaci ne žele da čuju za to, problema je isuviše…”


NBS: Uspešno okončan stendbaj aranžman sa MMF-om | Kamatica\nPočetna > vest > NBS: Uspešno okončan stendbaj aranžman sa MMF-om\nTekst objavljen: 23.02.2018 10:34\nSprovođenjem dogovorenog ekonomskog programa ostvareni su ciljevi u pogledu postizanja makroekonomske ravnoteže, pre svega uspostavljanjem održivosti javnih finansija, unapređenjem otpornosti finansijskog sektora i jačanjem konkurentnosti i privrednog rasta, navodi se u saopštenju NBS.\nOstvareni rezultati ekonomskog programa su u velikoj meri, kako poručuju iz NBS, prevazišli očekivanja, pri čemu je ekonomska aktivnost beležila kontinuirani rast, dok je realni bruto domaćeg proizvoda veći u odnosu na period pre izbijanja svetske ekonomske krize, usled rasta investicija, izvoza i zaposlenosti.\nAranžman je zaključen iz predostrožnosti, što znači, bez namere da se odobrena sredstva koriste, osim u slučaju platnobilansnih potreba zemlje. Tokom trajanja stendbaj aranžmana, obavljeno je osam razmatranja rezultata u sprovođenju dogovorenog ekonomskog programa o kojima je Odbor izvršnih direktora MMF-a dao pozitivne ocene, a sredstva koja su bila na raspolaganju, nisu korišćena.\nNBS je, tokom trajanja aranžmana, vodila opreznu relaksirajuću monetarnu politiku u režimu ciljanja inflacije, osluškujući pritom signale iz međunarodnog okruženja i sa domaćeg tržišta. Postignuta je niska i stabilna inflacija i stabilnost finansijskog sistema, obezbeđena je i relativna stabilnost deviznog kursa što je uticalo na značajan rast poverenja na domaćem tržištu. Smanjene su kamatne stope na dinarsko zaduživanje što je uticalo na rast kreditne aktivnosti i investicija.\nReforme finansijskog sektora povećale su otpornost banaka i dovele ih u mnogo bolju poziciju da podrže realni sektor, dok su mere za smanjenje učešća problematičnih kredita u ukupnim kreditima dale odlične rezultate, tako da je iznos problematičnih kredita više nego prepolovljen u odnosu na nivo iz 2015. godine. Reforme finansijskih institucija u državnom vlasništvu su u toku, a NBS počela je sa primenom Bazel 3. standarda bankarske supervizije, čime je dodatno ojačana kontrolna funkcija centralne banke, u skladu sa standardima Evropskog sistema centralnih banaka.\nnbs MMF inflacija


Radončić: Više nijedan kanton u Federaciji BiH ne želi migrante - antimigrant.ba\n“Moramo naći proračun za to i Ministarstvo sigurnosti je pokrenulo akciju prema domaćih vlasti i Europskoj komisiji kako bi dobili novac bar za 400 graničnih policajaca”, rekao je Radončić novinarima, nakon sastanka s ministrom unutarnjih poslova RS Draganom Lukačem.\nSlažemo se, dodao je ministar sigurnosti, da BiH ne treba biti parking za migrante i da EU, posebno sada nakon grko-turskog velikog spora, treba da odgovori i zajednički štiti ne samo svoje granice, već i svih drugih država kako migranti ne bi krenuli prema Srbiji, Crnoj Gori i BiH te dobili svoj čep u Hrvatskoj, a da mi ovdje imamo problem stotina tisuća migranata.\nKada je u pitanju odluka RS da se na njenoj teritoriji ne formiraju migrantski centri, Radončić je istaknuo da očekuje i solidarnost.\nLukač je rekao da je neophodna suradnja svih policijskih, odnosnosigurnosnih agencija u BiH te Granične policije, s kojom MUPRS već ima određene sporazume i oko 100 njihovih pomaže u čuvanju granice. U protekle dvije godine samo 21 kazneno djelo su počinili migranti na teritoriji RS i to, kako je naveo ministar unutarnjih poslova tog bh. entiteta, mahom iz oblasti imovinskih odnosa, a entitetska policija će nastaviti da štiti imovinu i građane.


Novi Opel Grandland X ušao AUTOBEST finalnih šest - Auto Republika\nUprkos nedavnoj svetskoj premijeri na Salonu automobila u Frankfurtu i testiranju od strane medija, Opel Grandland X je pretekao mnoge rivale i imenovan je jednim od finalista evropskog “AUTOBEST 2018”. Dotični žiri, koji se sastoji od novinara iz 31 evropske zemlje, testira nove modele kvalifikovane za osvajanje poželjne nagrade. Pobednik će biti imenovan kao „Najbolji evropski automobil po kriterijumu uloženo-dobijeno 2018.“ (Best Buy Car of Europe 2018.). Ulaskom u finale, dinamični Opelov SUV iz C segmenta jedan je od šest preostalih konkurenata za titulu. AUTOBEST žiri procenjuje kandidate u različitim kategorijama poput fleksibilnosti, dizajna i novih tehnologija, uz servisnu mrežu, dostupnost delova i cenu.\nNovi Opel Grandland X prednjači u mnogim oblastima: moderne, atletske linije, „kul“ off-road izgled uz tipične SUV kvalitete kao što su povišena pozicija sedenja i dobra opšta preglednost. Pored toga, avanturistički novajlija dolazi sa čitavim nizom vodećih tehnologija poput IntelliGrip elektronske kontrole prijanjanja, uz obilje prostora i komfor za do pet putnika. Sve ovo je ponuđeno po atraktivnom odnosu uloženog i dobijenog, što je doprinelo tome da se novi izazivač u SUV segmentu kvalifikuje sa finale AUTOBEST 2018. Odlučujuće ocenjivanje će se odigrati tokom brojnih test vožnji, pored dodatnih procena na test stazi u Vairanu (Italija).\ntags: Autobest grandland x opel\nprevious Rastuća ljubomora Volkswagena prema Škodi\nnext Renault-Nissan povećava planove u periodu do 2022. uz nove električne modele


Foto: Stephanie Reece / Facebook\nNakon što nije mogla da dobije na telefon ni svoju decu ni bivšeg muža Majkla Hana, odvezla se do Hanove kuće u Zionsvilu u Indijani, ali vrata su bila zaključana i niko se nije javljao.\nTeniserka koja danas prenosi svoje znanje mlađima, i koja se nekada takmičila na Vimbldonu i US Openu, imala je osećaj da se nešto dogodilo, pa je pozvala policiju.\nPolicajci su ušli u kuću oko 10.30 ujutro i pronašli Šelbi i Harisona u krevetu sa prostrelnim ranama, kao i leš njihovog oca, bivšeg supruga teniserke (50), koji je sebi oduzeo život vatrenim oružjem. Policija veruje da je Han ubio svoju decu dok su spavali pre nego što je digao ruku na sebe, navodi hrvatski Jutarnji list.\n- Kao prvo ne mogu da zamislim da nekome oduzmem život, a kamoli da ubijem svoju decu. Nečuveno, neko nije bio sasvim svoj kada je povukao obarač - rekao je načelnik policije okruga Bune Majk Nilsen.\nOtkriveni detalji koji su prethodili STRAVIČNOM UBISTVU ROĐENE DECE: Mediji posebno naglašavaju ŠTA JE TREBALO DA SE DESI 28. septembra\nZasad je nejasno kada se dogodilo strašno krvoproliće, s obzirom da niko od suseda nije čuo pucnjeve.\nNilsen je odbio da otkrije da li je na mestu zločina pronađena oproštajna poruka, a pokrenuta je istraga kako bi se utvrdio mogući motiv za ubistvo i samoubistvo.\n- Koliko sam shvatio nije bilo neke drame vezane za razvod, uspeli su sve da se dogovore, a čak su se nedavno videli na jednom teniskom meču. Nije se događalo ništa što bi ukazivalo na ovakav razvog događaja. Razveli su se u novembru 2017. i pokušali su da što manje decu mešaju u ceo proces. Možda nikada nećemo saznati zašto je ubio svoju decu - rekao je Nilsen.\nTRAGEDIJA U HOLANDIJI Voz udario u bicikl sa prikolicom, poginulo četvoro dece\n“SIGURNO BI GA UBILI” Grupa migranata nasrnula na mladića, policija sprečila TRAGIČAN EPILOG\nU molbi podnesenoj u novemru, javljaju američki tabloidi, Ris je tražila da se Hanu skrati vreme koje provodi sa decom i da se njen bivši suprug svakog meseca testira na nivo alkohola u krvi, na što je on kasnije pristao.\n- Ovo je velika tragedija za ovu zajednicu i strašno je da su moji policajci to morali da vide, scena koju su zatekli pratiće ih celog života, rekao je Nilsen.


Kantonalno tužilaštvo ZDK odgovorilo na optužbe porodice ubijene Arnele Đogić – Haber.ba\nKantonalno tužilaštvo ZDK odgovorilo na optužbe porodice ubijene Arnele Đogić\nU Kantonalnom sudu u Zenici jučer je Avdiji Selimoviću i Murizu Brkiću, ubicama Arnele Đogić iz Olova, izrečena kazna zatvora od po 40 godina za brutalno ubistvo koje su počinili.\nEdina Đogić - Faktor.ba\nNakon izricanja presude porodica ubijene djevojke naglasila je kako je Arnela i ranije dobijala prijetnje od Avdije Selinovića te da je bila životno ugrožena od strane svog bivšeg momka, piše “Faktor“…\nKako porodica navodi, tačnije Arnelina sestra Edina Đogić, slučaj je bio prijavljen, ali da je zbog nesavjesnog rada tužitelja Ešrefa Sikire Selimović oslobođen optužbi te da je baš to uzrok zašto se ubistvo nije spriječilo na vrijeme.\nTim povodom oglasili su se iz Kantonalno tužilaštva kazavši kako je po podnesenoj prijavi Arnele i Aldine Đogić tužilaštvo zaprimili samo jedan izvještaj MUP-a Zenica, Uprava policije, PU V-PS Olovo.\n“Izvještaj je podnesen zbog događaja koji se desio dana 28. juna 2015. godine za krivično djelo Ugrožavanje sigurnosti, za koje je istražnim radnjama potvrđeno da se radi o Avdiji Selimoviću. Na osnovu navedenog izvještaja postupajući tužitelj je proveo istragu, te u skladu sa utvrđenim činjeničnim stanjem donio narednu o obustavi istrage”, saopšteno je iz Tužilaštva ZDK, dodavši kako je tužitelj u skladu sa zakonom obavjestio porodicu da mogu uložiti žalbu, što nije učinjeno.\nIz Tužilaštva ističu kako nakon 28. juna 2015. godine nemaju saznanja da je Arnela primala prijetnje od optuženog, kako je njena sestra tvrdila, te da na osnovu toga nije moglo sprovesti nikakve dalje radnje.\n“Glede optužbi na rad tužitelja Ešrefa Sikire, želimo istači da se ne radi o neodgovornom i neprofesionalnom tužitelju, već da se radi o tužitelju sa dugogodišnjim iskustvom, koji je u svom dosadašnjem radu pokazao izuzetan nivo profesionalnosti i kvalitete prema funkciji koju obnaša, što potvrđuju i rezultati njegovog dosadašnjeg rada”, dodaju iz Tužilaštva.\nTeme:Arnela Đogić, Olovo, optužbe, porodica, Tužilaštvo ZDK, Zenica


ana ćurčin Arhive - Dan u Beogradu\nNaslovna » Arhive po tagovima: ana ćurčin\nArhive po tagovima: ana ćurčin\n10. maj 2021. Koncerti 0\nDom omladine Beograda: Ana & The Changes\n15. novembar 2020. Koncerti 0\nGrupa Ana & The Changes poziva vas na svoj jedini koncert ove godine, koji će se održati u Velikoj sali Doma omladine Beograda u petak, 20. novembra 2020.\n11. juli 2017. Koncerti 0\nDream pop kolektiv iz Bruklina Cigarettes After Sex nastupiće 18. jula na bazenima „11. april“ na Novom Beogradu.\n26. april 2017. Koncerti 0\nAna Ćurčin, kantautorka iz Beograda, jedna od najtalentovanijih u regionu, održaće veliki samostalni koncert sa svojom grupom, 19. maja 2017. u Domu omladine Beograda. Radi se o finalnom nastupu kojim se zaokružuje život albuma “Sketches of Belonging”, njenog debi izdanja. Pojava Ane Ćurčin nešto je posebno na srpskoj sceni – teško da postoji neko ko joj prethodi u ranijim decenijama. …\n17. oktobar 2016. Koncerti 0\nU petak 21. oktobra od 20 časova u Velikoj dvorani Sava centra na sceni su beogradski predstavnici Nove osećajnosti, mlada kantautorka Ana Ćurčin i bend Stray Dogg.\nNovi singl: Ana Ćurčin – Unknown\n4. februar 2016. Novi spot 0\nPosle hita „Remain Calm“, Ana Ćurčin predstavlja drugi spot sa albuma „Sketches Of Belonging“ i to za za pesmu koja otvara album „Unknown“.


G20: Sistemska ekonomska kriza - Akta.ba\nPandemija virusa korona izazvala je sistemsku ekonomsku krizu, bez presedana od Velike depresije, rekao je ruski predsjednik Vladimir Putin govoreći na samitu G20.\n22.11.2020. 09:53 / Izvor: SRNA\n"Razmjere problema s kojima se čovječanstvo suočilo u 2020. godini zaista su bez presedana. Pandemija virusa korona, globalna blokada i obustavljene privrednih aktivnosti izazvale su sistemsku ekonomsku krizu kakvu svijet nije vidio od Velike depresije", istakao je Putin.\nRuski predsjednik je, takođe, rekao da je pandemija ozbiljno uticala na privredni rast zemalja.\n"Pandemija je odnijela stotine hiljada života, a milioni ljudi izgubili su posao", napomenuo je Putin, prenosi TASS.\nPrema njegovim riječima, masovna nezaposlenost i porast siromaštva i dalje su glavni globalni izazovi i uloga G20 je da to spriječi.\nPutin je podsjetio da je na osnovu iskustva borbe protiv globalne finansijske krize 2008-2009. godine G20 pokrenula niz multilateralnih inicijativa za borbu protiv ekonomskih rizika povezanih sa pandemijom i obnavljanje poslovnih aktivnosti, posebno putem institucija globalnog upravljanja, uključujući UN, Svjetsku zdravstvenu organizaciju, MMF, Svjetsku banku i druge.\nGrupa G20 treba da nastavi napore na pronalaženju zajedničkih pristupa reformi Svjetske trgovinske organizacije /STO/, rekao je Putin, dodajući da je potrebno pozabaviti se gorućim pitanjima vezanim za globalnu trgovinu.\n"Konkretno, postoji potreba da se pokuša obuzdati protekcionizam, da se napusti praksa jednostranih sankcija i obnove lanci snabdijevanja", naglasio je ruski predsjednik.\nGovoreći o pandemiji, Putin je istakao da efikasne i sigurne vakcine treba da budu dostupne svima, te da je Rusija spremna da pruži svoje vakcine protiv virusa korona zemljama kojima je to potrebno. "Nesumnjivo je da vakcine treba da pripadaju cjelokupnoj javnosti", dodao je Putin.\nRuski predsjednik je rekao da treba preduzeti dodatne mjere kako bi se spriječila ekonomska i socijalna nejednakost među zemljama.\nPutin je istakao da devalvacija nacionalnih valuta i, shodno tome, sve veći troškovi servisiranja javnih dugova predstavljaju veliki izazov, prije svega za zemlje sa niskim prihodima, gdje su dvije trećine kredita denominovane u američkim dolarima.\n"MMF i Svjetska banka pružili su značajnu pomoć zemljama u razvoju i G20 je na njihovu inicijativu u aprilu odlučio da uvede privremeni moratorijum na dugovanja. Mislim da treba preduzeti dodatne mjere kako bi se spriječilo pogoršanje situacije, kao i rast ekonomske i socijalne nejednakosti među zemljama", naglasio je Putin.


Tumačenje naših predaka!\nNekada je svaka kuća u Srbiji imala Roždanik i znala da ga tumači. Reč je o jednostavnom narodnom tumačenju astroloških fenomena, a svaki znak predstavljao je mesed u kojem je rođen.\nKo se pod ovim znakom rodi biće mnogo govorljiv, dosetljiv, nepostojanog mišljenja, tojest, jedno govori a drugo misli, Iskren je i prostodušan, mnogo pije i za čas se razgnevi i plane. Kad >> Pročitaj celu vest na sajtu SrbijaDanas.com << se opije, zanesen je i fantast, grli i ljubi svakog i drugima za šalu služi. Belegu rođenja imaće na grudima, ramenu, noktima ili plećkama. Sudbina bića njegovoga jeste mesec januar, u kome mesecu biće mu dani srećni i uspešni.


Boris je, naime, tumačio lik Steve u seriji "Koleginice", a njegov kolega Predrag Peđa Damjanović, koji je snimao zajedno sa njim, otkrio je da je Boris poslednjih dana imao jake bolove.\nPredrag Peđa Damjanović\nPeđa je ispričao da Komnenić nije mogao često da dolazi na snimanja zbog lošeg zdravstvenog stanja.\n- Poslednje scene smo prepravili jer nije bilo šanse da dođe da snimi, prepričali smo ih, a za delove gde je baš morao da bude u prolazu imali smo dublera, tad je već bilo pretužno, kada vidite nekog drugog čoveka u “Stevinom” kostimu, a svesni ste da dubler nije zbog toga što je scena opasna po život, već zato sto je nas veliki Boris, naše omiljeno, najduhovitije, najšarmantnije “gunđalo” na svetu, sprečen da dođe zbog nesnosnih bolova - rekao je Damjanović za "Kurir".\nBoris je voleo TV formate podjednako kao pozorište, pa ga je publika poslednjih godina mogla gledati u mnogim popularnim serijama gde je glumio likove koji su ostali upečatljivi.\nTako je bilo do poslednjeg daha, uprkos bolesti nije pravio pauzu. Nedavno je završio snimanje sitkoma "Koleginice" za televiziju K1. Kako saznajemo, iako je bio bolestan verovao je u uspeh ovog projekta i da će biti nastavka u kojem će glumiti uz Natašu Aksentijević, Borisa Milivojevića, Sašu Joksimovića, Peđu Damjanovića i mnoge druge.\nOni koji su bili na snimanju oduševila je njegova volja i enzujazam za radom, a većina njih smatra da će uloga Steve biti rame uz rame sa Guzom iz "Boljeg života".


Rusija nerešiva dilema za SAD: Putin ujedinio pobunjenike i sirijsku vojsku protiv ID | Vestinet.rs\nPočetna AKTUELNO\tRusija nerešiva dilema za SAD: Putin ujedinio pobunjenike i sirijsku vojsku protiv ID\nRusija nerešiva dilema za SAD: Putin ujedinio pobunjenike i sirijsku vojsku protiv ID\nU Moskvi potvrdili da sada osim Asadove vojske naoružavaju i Slobodnu sirijsku armiju. Nastavak svakodnevnog “sevanja varnica” između Kremlja i Ankare.\nOsimregularne sirijske armije lojalne predsedniku Asadu, Rusija sada naoružava i pomaže Slobodnu sirijsku armiju čijih se oko 5.000 vojnika uključilo u borbu protiv Islamske države.\nNa taj način Moskva želi da stvori zajednički front onih Sirijaca koji su spremni da se sa oružjem u rukama suprotstave radikalnim islamistima, čiji broj dostiže 60.000 i koji drže oko 70 odsto teritorije te arapske zemlje.\nRuska avijacija svakodnevno izvodi 30 do 40 udara na položaje ID, ali očigledno da to nije dovoljno i da je stvaranje zajedničkih kopnenih trupa, patriotskog sirijskog fronta, jedini način da se oni istisnu iz zemlje.\nVest o podršci Slobodnoj siriskoj armiji prvi je saopštio načelnik ruskog Generalštaba Valerij Gerasimov, a nešto kasnije tu informaciju je potvrdio i Putinov portparol Dmitrij Peskov, koji je pre samo nekoliko dana negirao da Moskva pomaže Slobodnu sirijsku armiju.\nTrenutno je stvoren zajednički front u provincijama Homs, Hama, Alepo i Raka. Sirijska slobodna armija je do sada ratovala protiv snaga predsednika Bašara Asada.\nOsim stvaranja sirijskog fronta, Rusija nastavlja “čarke” na još jednom frontu, onom sa zvaničnom Ankarom.\nU ponedeljak je došlo do novog pomorskog incidenta sa Turcima kada su ruska raketna krstarica i čamac ruske obalske straže primorali komercijalni brod sa turskom zastavom da promeni kurs, nakon što se našao na putanji brodova krimske energetske kompanije “Černomornjeftegaz”.\nTo je drugi pomorski incident između Rusije i Turske u samo dva dana, pošto je posada ruskog razarača “Smetlivi” juče bila primorana da koristi vatreno oružje da bi sprečila sudar sa turskim ribarskim brodom u Egejskom moru.\nSa druge strane, ministar spoljnih poslova Turske Mevljut Čavušoglu tvrdi kako su u Moskvi preuveličali opasnost od incidenta sa turskim ribarskim brodom u Egejskom moru.\nTurska posada kaže da su bili udaljeni od ruske krstarice dva kilometra, da nisu znali čiji je to brod i da na njih nije ni pucano.\nAnkaraKremljnačelnik ruskog Generalštaba Valerij GerasimovPutinvesti\nRuska tvrđava: Pogledajte kolike vojne snage je Moskva angažovala da brani Krim!\nMiroslav Lazanski: Nekulturni ispad albanskog novinara je isplaniran!


Godišnja priznanja za dobra dela – RTV SUNCE Arandjelovac\nHome » Srbija » Godišnja priznanja za dobra dela\nTRAG FONDACIJA OBJAVILA JE KONKURS ZA\nČETRNAESTUVIRTUS NAGRADU ZA FILANTROPIJU\nBeograd, 21. januar 2021 – Trag fondacija je objavila početak konkursa za četrnaestu po redu, godišnjuVIRTUS nagradu za filantropiju. Ovaj konkurs ima za cilj odavanje priznanja dobročiniteljima, kako pojedincima i pojedinkama, tako i kompanijama i preduzećima,koji su tokom prethodne godinesvojim delima podržali one kojima je pomoć bila najpotrebnija. VIRTUS nagrada za 2020. godinudodeljuje se uz finansijsku podršku Američke agencije za međunarodni razvoj (USAID) u okviru Projekta za unapređenje okvira za davanje, kao i podršku Evropske unije i Balkanskog fonda za demokratiju.\n„Ideja humanosti je sastavni deo naših bića i samim tim je utkana u različite segmente naših privatnih i poslovnih života. Pokretačku snagu za dobra dela uvek pronalazimo u želji da nekome pomognemo i da doprinesemo poboljšanju života u zajedici oko nas. U vreme velikih kriza, kao što je pandemija virusa COVID-19, dobročinstvo ima poseban značaj. Zbog toga Trag fondacija želi da istakne kompanije i preduzeća, koja su se posebno angažovala na sanaciji efekata pandemije, pojedinke i pojedince, koji su uložili izuzetne napore da se efekti krize u njihovim zajednicama minimizuju, ali i onekoji su nastavili da ulažu u dugoročna rešenja problema u vlastitim zajednicama i svojim filantropskim delima promovišu pozitivne vrednosti u društvu“, izjavila je Marija Mitrović, direktorka za filantropiju i partnerstva Trag fondacije. Ona je pozvala građane i građanke, neprofitne organizacije, medije, PR i marketinške agencije, kao i kompanije i preduzeća da nominuju kandidate za VIRTUS nagradu za filantropiju i dodala: „Dobri ljudi i odgovorna preduzeća su svuda oko nas, pomozite nam da ih prepoznamo, predstavimo javnosti i nagradimo“.\nTrag je regionalna fondacija koja deluje u Srbiji, Crnoj Gori i Bosni i Hercegovini. Već 21 godinu podržava i podstiče građane na aktivnoučešćeu razvoju lokalnih zajednica u kojima žive ili posluju. Trag fondacija osnažuje ljude koji veruju da zajedničke inicijative mogu imati veliki uticaj i koji žele da budu pokretači pozitivnih promena u svojim zajednicama. Tokom prethodnedve decenije Trag fondacija je kroz brojne programe podržalaviše od 1.500 uspešnih projekata sa preko 14 miliona američkih dolara uloženih širom Srbije i regiona.\nSledeća: RTV Sunce – Igor Jurić, žrtvama nasilja je najteže


Socijalno i socijalnije, bahato i bahatije... - Dosta je bilo\nGradska vlast donela je nov pravilnik kojim je od ove godine ograničila subvencionisanje troškova za komunalne usluge JP Kikinda.\nNaime, od 1. januara, pravo na ovaj vid pomoći imaju samo oni socijalno ugroženi sugrađani koji su korisnici Narodne kuhinje i lanč paketa Crvenog krsta, dok su ostali, koji takođe pripadaju kategoriji socijalno ugroženih, ostali uskraćeni za ovo pravo, iako žive u veoma teškim materijalnim uslovima.\nU Kikindi ima preko 1000 korisnika Narodne kuhinje i lanč paketa Crvenog krsta, dok, prema podacima lokalnog Centra za socijalni rad, domaćinstava koji primaju novčanu socijalnu pomoć, ima gotovo duplo više, što nije zanemarljiva brojka onih koji, od ionako mizernih davanja, moraju sada da izdvajaju novac za ove troškove.\nKako smo imali priliku da vidimo, prema poslednjem izveštaju revizora, milioni iz gradskog budžeta odlivaju se nezakonito i pod sumnjvim okolnostima, nemilice se troši na burazerske firme i partijske vojnike, dok se, s druge strane, sada pomoć ukida onima kojima je najpotrebnija.\nSmatramo da gradska vlast treba podjednako da tretira sve ugrožene građane, umesto da odlučuje koji slučajevi su „više ili manje socijalni“. Na taj način diskriminišu se oni kojima je svaki vid pomoći dobrodošao, pa makar to bilo i ovo umanjenje troškova za utrošenu vodu i kanalizaciju.\nZa lokalnu samoupravu to nije velik izdatak, ali svakako jeste za one koji jedva preživljavaju mesec. Apelujemo da nadležni što pre pronađu rešenje, kojim bi svi socijalno ugroženi građani bili obuhvaćeni ovim subvencionisanjem troškova.\nPodsećamo da pokret Dosta je bilo u svom programu od 20 tačaka predlaže između ostalog i univerzalnu socijalnu zaštitu. Svako domaćinstvo bez primanja dobilo bi socijalnu pomoć od 15.000 dinara mesečno, plus 5.000 dinara po dodatnom članu domaćinstva. Danas država na sistem socijalne zaštite troši oko 150 milijardi dinara godišnje, što bi bilo dovoljno za pola miliona porodica sa oko milion i po građana, po univerzalnom sistemu. Ako želimo da društvo pomaže onima koji nemaju, mora da prestane da pomaže onima koji imaju!


It has to be love – PRONI Centar za omladinski razvoj\nPRONI Centar za omladinski razvoj učestvuje kao partner u realizaciji projekta ’’It has to be love’’ zajedno sa Youth for Social Changes – Albanija, Mine Vaganti – Italija, Mladi zmaji -Slovenija, Asocijacija Crvena linija – Srbija, EuroDemos – Rumunija, Hellenic Youth Participation -Grčka, Eesti People to People – Estonija, Association for Volunteerism – Sjeverna Makedonija. Kordinator projekta je organizacija PRIMA iz Crne Gore, a podržan je u okviru programa Erasmus+ Mladi WBW\nProjekat se realizuje od januara 2021. do decembra 2022. godine., sa ciljem educiranja omladinskih radnika/ca i mladih koji dolaze iz država partnerskih organizacija na temu rodno zasnovanog nasilja, sa akcentom na Cyber i seksualno nasilje. Omladinski radnici/ce će naučiti nove metode u prevenciji rodno zasnovano nasilja, a mladi će naučiti kako spriječiti rodno zasnovano nasilje među vršnjacima i kako realizovati online i offline kampanju.\nPored partnerskih sastanaka u okviru ovog projekta projektni tim će organizovati aktivnosti za mlade od 18 do 30 godina i omladinske radnike/ce i to: seminar u Bosni i Hercegovini na temu seksualnog i rodno zasnovanog nasilja među mladima; trening u Crnoj Gori na temu prevencije i borbe protiv cyber bulling; trening u Grčkoj na temu vođenja kampanje u prevenciji i borbi protiv oblika nasilja obrađenih u prethodne 2 aktivnosti; Job Shadowing za 2 volontera/ke koji će se baviti omladinskim radom u zajednici i vođenjem kampanje pokrenute nakon treninga; 3 treninga u državama koje učestvuju na projektu za vršnjačke edukatore o prevenciji seksualnog i rodno zasnovanog nasilja i vođenju kampanje.\nKao rezultati projekta biće kreirana web aplikacija na 10 jezika, publiciran Priručnik o rodno zasnovanom nasilju za mlade u svim zemljama koje učestvuju na projektu, te realizirana\npromotivna kampanja u svim zemljama partnerima na projektu koja će trajati 6 mjeseci.


Naslovne strane za utorak, 8. jun 2021. godine\nBeta 8. juna 2021. 08:05\nBeogradski dnevni listovi na naslovnim stranama izdanja za utorak, 8. jun pišu da će danas biti objavljena pravosnažna presuda generalu Ratku Mladiću u medjunarodnom sudu u Hagu, o pokrenutom postupku za promenu Ustava Srbije u Skupštini Srbije i o drugim temama.\nALO – O novoj zarazi, „Panika na Kosovu zbog ptičijeg gripa“. Izjava predsednice Vlade Srbije Ane Brnabić „Kosovo je nezavisno koliko i Karaburma“.\nBLIC – O obeležavanju gradske slave Beograda u četvrtak, 10. juna „Patrijarh i lekari na čelu spasovdanske litije“. „Rio Tinto menja lokaciju za deponiju“, o zahtevima za poštovanje ekoloških standarda povodom mogućeg otvaranja rudnika i fabrike te kompanije u Jadru.\nVEČERNJE NOVOSTI – List piše o objavljivanju pravosnažne presude u medjunarodnom sudu u Hagu bivšem komandantu Vojske Republike Srpske Ratku Mladiću „Tačka posle 533 dana“. „Kakve potvrde tačno traže za ulazak u Grčku“, o najnovijim pravilima za ulazak u tu zemlju u vezi s epidemijom korona virusa.\nDANAS – „Afere naprednjaka dižu rejting Aleksandra Vučića“, list piše o dešavanjima u Srpskoj naprednoj stranci i procenama agencija za istraživanje javnog mnjenja o njihovom uticaju na rejting SNS i njenog predsednika. List prenosi izjavu bivšeg radnika MUP-a Srbije i aktuelnog funkcionera pokreta „Oslobodjenje“ Milana Dumanovića „BIA tvrdi da sam izazvao paniku na Tviteru“.\nINFORMER – List piše o uhapšenom predsedniku opštine Palilula Aleksandru Jovičiću, „Krije milione kod rodjaka“. Danas izricanje konačne presude komandantu Vojske RS Ratku Mladiću: „Da se stvarno sudi po zakonu, Mladića bi morali da oslobode“.\nKURIR – List piše o slučaju Veljka Belivuka i njegove grupe – „Horor: U Belivukovoj vikendici nadjeni uniforma za hirurge i ručni frižider umazan krvlju“. List saznaje da „novi predsednik Fudbalskog saveza Srbije neće biti izabran još četiri meseca“.\nPOLITIKA – „Mladić danas u Hagu čeka drugostepenu presudu“, o objavljivanju presude protiv bivšeg komandanta Vojske Republike Srpske Ratka Mladića. „Skupština Srbije pokrenula postupak promene Ustava“, o usvajanju Predloga za promenu Ustava Srbije koji se odnosi na pravosudje.\nSRPSKI TELEGRAF – „Istina o Rio Tintu i zagadjenju“. Intervju sa gradonačelnikom Novog Sada Milošem Vučevićem: „Mnogi više mirno ne spavaju“.


Ljubomir Vranješ u Švedskom Kristianštadu do 2022. godine! - Rukometni Žurnal\nNaslovna Evropa Ljubomir Vranješ u Švedskom Kristianštadu do 2022. godine!\nBivši švedski internacionalac zamenio je njegovog kolegu na klupi Kristianštada, jedinog švedskog kluba koji je ove sezone učestvovao u Ligi šampiona. Ola Lindgren je napustio svoju funkciju pre nekoliko nedelja, dolazak Ljubomira Vranješa formalizovan je na konferenciji za novinare. Posle otkaza u Vespremu u oktobru, zajedno sa svojim trenerskim radom u Mađarskoj, Vranješ koji ima 45 godina nije dugo čekao i pronašao je klub u Švedskoj.\n– Veoma smo srećni što je on odlučio da nam se pridruži, borili smo se sa nekoliko evropskih klubova ali Vranješ je ipak izabrao nas. “Ljuba” se vraća u Švedsku gde Kristianštad pokazuje da sada ima reputaciju, ” rekao je Jesper Larsson, Kristianštadov sportski direktor.\nNakon 23 kola, IFK je prvi u švedskom prvenstvu, dok je u Ligi šampiona još uvek u kvalifikacijama za plasman u TOP 16 fazu. Ljubomir Vranješ koji je osvajao Ligu šampiona 2014. sa Nemcima iz Flensburga, obavezao se do 2022. godine sa švedskim velikanom.\nPrethodni tekstMatija Pižurica napustio Partizan!\nSledeći tekstPPD Zagreb putuje u Skoplje na meč 14. kola SEHA Gazprom lige


Neplatiše bolje prošle | Novosti.rs\nNeplatiše bolje prošle\n07. 03. 2017. u 13:10\nZašto je u Zrenjaninu propao sistem objedinjene naplate komunalija. Bezmalo sva potraživanja SON su otpisana, a zastarevaju i nova iz ZONA\nPonovo zasebno izdavanje računa\nPODATAK da dugovanja građana nedavno ugašenoj Direkciji za izgradnju i uređenje grada, odnosno, njenom sistemu objedinjene naplate (SON), premašuju 500 miliona dinara, ne samo da je frapantan, već najbolje pokazuje haotičnost u naplati komunalnih usluga u Zrenjaninu.\nNaslednik SON - JKP “Zrenjaninska objedinjena naplata”(ZONA), za svog kratkotrajnog jednogodišnjeg postojanja u 2016, od potrošača nije uspela da naplati astronomsku sumu od gotovo 100 miliona dinara! Ova potraživanja dovela su ozbiljno u pitanje komunalnu delatnost i skoro paralisala rad “Vodovoda i kanalizacije” i “Čistoće i zelenila”. Oni sada spas vide u sopstvenoj naplati usluga, a uhodavanje novog sistema počelo je s dosta muke i nepoznanica.\nPosle decenijskog (ne)funkcionisanja, SON je ukinut 2015. a osnovana je ZONA. Međutim, kako pokazuje istraživanje “Novosti”, umesto efikasnije naplate, ono je, zapravo, savesne i uredne platiše dovelo u neravnopravan položaj, jer će oko 15.000 “zaboravnih” i onih koji nisu u mogućnosti da plaćaju račune, najverovatnije dobro proći, a većini će dug biti oprošten?!\nU ZONA, koja je zvanično ukinuta, ali u praksi postoji i čiji je jedini zadatak da se stara o naplati dugova iz 2016. godine, to ne potvrđuju, ali i ne demantuju. Inače, skoro sva potraživanja SON iz ranijih godina već su otpisana... Počinju da zastarevaju i nova iz ZONA, jer u budžetu nema para za plaćanje troškova izvršitelja radi prinudne naplate...\nZanimljivo je da za vreme postojanja SON, ali i ZONA, nije bila ugovorena njihova naknada za pružanje usluga komunalnim preduzećima. Nisu bili regulisani ni troškovi postupka izvršenja i vođenja parnica, pa je sve išlo na teret gradskog budžeta. Nedorečenost su najbolje iskoristili nesavesni građani i tako profitirali od zastarevanja računa. Istovremeno, JP “Gradska toplana” sve vreme radilo je po svome i sama organizovalo naplatu usluga.\n- Potraživanje se kreće danas između 6.000 i 12.000 dinara, a trošak koji treba unapred da se plati izvršitelju je 6.000 dinara - objašnjava Laslo Fuks, direktor ZONA, gde su pripremili oko 1.000 tužbi.\nZbog ove situacije, Skupština grada upravo je donela odluku da komunalna preduzeća iz sopstvenih sredstava organizuju prinudnu naplatu. Iz “Vodovoda i kanalizacije”, gde su se najviše zalagali na ukidanju ZONA i preuzimanje posla naplate, poručuju da na dužnike sigurno neće ići sa izvršiteljima.\n- Učinićemo sve da dogovorom rešimo dug - kaže Ivan Dević, direktor “Vodovoda”, uveren da će naplata vode u sopstvenoj režiji procenat efikasnosti sa dosadašnjih 80, podići bar na 90 procenata.\nOd Nove godine Zrenjaninci umesto jednog - objedinjenog, ponovo dobijaju odvojene komunalne račune. A, osim gubljenja vremena na šalterima i većeg troška zbog plaćanja nekoliko provizija, treba da očekuju novo rešenje gradskih poreznika i još jednu uplatnicu.\nPosle ukidanja ZONA, naime, poreznici su preuzeli brigu o naknadi za zaštitu i unapređenje životne sredine, koja je bila jedna od stavki na objedinjenom računu. Ovaj, takozvani eko-dinar dosad je gradu donosio između 60-80 miliona dinara godišnje. Ostaje da se vidi kolika će biti efikasnost njegove naplate kroz rešenja poreznika, koja će se ispostavljati na godišnjem nivou.\nPOTRAŽIVANJA iz prošle i ranijih godina spremni smo da reprogramiramo i omogućimo potrošačima odloženo plaćanje - najavljuje Ivan Dević, direktor JKP “Vodovod”.\nEKSPERIMENT sa osnivanjem ZONA koštao je Zrenjanin u 2016. više od 30 miliona dinara, a doneo katastrofalan rezultat. Neuspešni direktori Direkcije za izgradnju grada i ZONA pronašli su uhlebljenje u Gradskoj upravi. Troškovi ZONA u gašenju, koja je smeštena u obnovljenim prostorima u centru grada (sa jednim zaposlenim - direktorom) ove godine iznosiće 7,5 miliona dinara. Od toga, 1,2 miliona otići će na naknade predsedniku i zameniku nadzornog odbora.


Maroko slavi istorijski uspeh i to pred 100.000 navijača na stadionu u Kazablanki. Junak Vidada bio je El Karti koji je u 69. minutu postigao gol za veliki trijumf.\nUtakmica je na kratko bila i prekinuta, pošto su navijači novog klupskog šampiona Afrike napravili neverovatnu bakljadu.\nVidad je tako ponovio uspeh od pre 25 godina kada je prvi put osvojio tamošnju Ligu šampiona, dok je upravo Al Ahli najuspešniji sa čak osam titula.\nMarokanska ekipa je na putu do trofeja u četvrtfinalu eliminisala branioca trona, Mamelodi Sandauns iz Južne Afrike.


Neophodna veća posvećenost država u borbi protiv klimatskih promena - REPORTER\n22. децембра 2018. Reporter VESTI, Zelena energija 0\nWWF, svetska organizacija za prirodu, podržava usvajanje pravilnika o primeni Pariskog sporazuma na konferenciji Ujedinjenih Nacija o klimi (COP24), ali istovremeno izražava zabrinutost zbog nedostatka ambicije pojedinih država da rešavaju gorući problem klimatskih promena.\n„Lideri sada imaju jasan zadatak, a to je da na ovu konferenciju u septembru dođu sa većom posvećenošću i unapređenim ciljevima koje će ispuniti do 2020. godine. Sve manje od toga značilo bi politički neuspeh“, dodaje Pulgar-Vidal.\n“Da bismo ublažili klimatske promene potrebno je drastično smanjiti emisije gasova sa efektom staklene bašte i što brže se prilagoditi, jer svi klimatski modeli pokazuju da će u regionu južne Evrope biti sve više ekstremnih vremenskih prilika koje će imati ozbiljne posledice po prirodu i ljude. Podržavamo ciljeve ‘Koalicije sa visokim ambicijama’ koju čini grupa zemalja koje su se udružile u Poljskoj da brže i ambicioznije realizuju svoje nacionalne klimatske planove. Među zemljama aktivnim na polju klimatske politike poput Velike Britanije, Nemačke, Kanade, Novog Zelanda i Norveške je i Makedonija kao jedina zemlja iz našeg regiona.” izjavila je Duška Dimović, direktorka programa klimatskih promena u WWF Adria .\nKonferencija ipak nije dala precizniji odgovor na pitanje kako će razvijene zemlje obezbediti finansiranje zemalja u razvoju u iznosu od čak 100 milijardi dolara do 2020. godine za primenu Pariskog sporazuma, kao i finansiranje posle 2025. godine.


Čavušoglu: Strpljenje s Rusijom nije neograničeno\nBeta 11. decembra 2015. 15:25\nTurski ministar spoljnih poslova Mevlut Čavušoglu rekao je danas da se njegova zemlja uzdržava od odgovora Rusiji na mere koje je uvela zbog turskog rušenja ruskog bombardera, ali da strpljenje Ankare nije neograničeno.\nČavušoglu je rekao da Turska želi da prevazidje tenzije sa Rusijom ali da Moskva „koristi svaku priliku“ da se obruši na Tursku.\n„Ako ne odgovaramo na sve što su do sada uradili to nije zato što se plašimo ili zbog psihologije krivice“, rekao je Čavušoglu za NTV televiziju.\nObaranje ruskog aviona kod sirijske granice srozalo je dotada tople odnose Turske i Rusije na najniži nivo posle hladnog rata. Rusija je uvela ekonomske sankcije Turskoj i pokrenula u Savetu bezbednosti UN pitanje rasporedjivanja turskih trupa u Iraku.\nRuski predsednik Vladimir Putin danas je na sastanku sa vojnim vrhom rekao da je naložio vojsci da odmah uništisve mete koje prete ruskim snagama u Siriji. Ne pominjući imenom Tursku, Putin je upozorio protiv „daljih provokacije“ i rekao da će ruska vojska „najoštrije“ reagovati.\nEvropska energetska mreža bila na rubu kraha\nSkoplje obavestilo Atinu da je završilo „svoj deo posla“\nNosi li tromesečni Paša neku posebnu simboliku?\nŠarović: BiH prihvatila razgovor sa PR o nametnutim taksama\n„Paganini na trubi“ svira sa Beogradskom…